sainaungblog.wordpress.com.json

[
  {
    "title": "ပၢင်ပွႆးပိုတ်ႇသဵၼ်ႈတၢင်းမႂ်ႇ တီႈၸႄႈဝဵင်းမၢၼ်ႈၸေႊ ၸိုင်ႈမိူင်းၶၢင်",
    "content": "ပီႈၼွင်ႉတႆးဝၢၼ်ႈၵွင်း ဢိူင်ႇလွႆၸႄႈ  ၸႄႈဝဵင်းမၢၼ်ႈၸႄႈ  ၸႄႈမိူင်းၶၢင် ႁူမ်ႈၵၼ်သိူဝ်ႇသဵၼ်ႈတၢင်း ၶဝ်ႈဝၢၼ်ႈ ယဝ်ႉတူဝ်ႈသေ ၸတ်းႁဵတ်းပၢင်ပွႆး ပိုတ်ႇသဵင်ႈတၢင်းမႂ်ႇ မီးၽူႈၶဝ်ႈႁူမ်ႈမွၵ်ႈ 100 ။"
  },
  {
    "title": "Youtube",
    "content": "ပေႃးၶႂ်ႈႁူႉတဵၵ်းတူၺ်းတီႈၼႆႈ"
  },
  {
    "title": "လုၵ်ႈဢွၼ်ႇသွင်ၵေႃႉ ယဵပ်ႇၺႃးမၢၵ်ႇ တီႈၵျွၵ်ႉမႄး",
    "content": "လုၵ်ႈဢွၼ်ႇ ၸၢဝ်းပလွင်ႈ ဝၢၼ်ႈၵေႃပၢဝ် ဢိူင်ႇၵေႃပၢဝ် ၸႄႈဝဵင်းၵျွၵ်ႉမႄး 2-ၵေႃႉ ဢွၵ်ႇၵႂႃႇပိတ်းၼဵင်ႈ ၸွမ်းမႄႈ တီႈသူၼ်ၼဵင်ႈသေ ၵႂႃႇယဵပ်ႇၺႃးမၢၵ်ႇ၊ တိူဝ်ႉမၢတ်ႇၸဵပ်း လႆႈၶိုၼ်ႈႁူင်းယႃလူင် ၼႂ်းဝဵင်း ၼႆယဝ်ႉ။\n\nမိူဝ်ႈဝႃး ဝၼ်းထီႉ 29 March 2017 ယၢမ်းၵၢင်ၼႂ်မွၵ်ႈ 07:30-မူင်းပူၼ်ႉမႃးၼၼ်ႉ မွင်ႇတဵင်း ဢႃႇယု 11-ပီႊ လႄႈ မွင်ႇလႃႉဝုၼ်း ဢႃႇယု 8-ပီႊ ၸွမ်းမႄႈၶဝ် တေႃႇမိၶမ်း ဢႃႇယု 45-ပီႊ ဢွၵ်ႇၵႂႃႇပိတ်းၼဵင်ႈၼႆသေ မိူဝ်ႈပႆႇထိုင်သူၼ်ၼဵင်ႈၼၼ်ႉ လုၵ်ႈဢွၼ်ႇသွင်ၵေႃႉၼႆႉ သမ်ႉလႅၼ်ႈၵႂႃႇဢွၼ်တၢင်းလႄႈ ၵႂႃႇယဵပ်ႇၺႃးသႂ်ႇမၢၵ်ႇ ဢၼ်ႁၢင်ႈဝႆႉ ၼႆယဝ်ႉ။\nလုၵ်ႈဢွၼ်ႇသွင်ၵေႃႉၼႆႉ ပေႃႈၸိုဝ်ႈ ဢူးဝိလႃႇ ပဵၼ်ၸၢဝ်းၶိူဝ်းပလွင်ႈ၊ ၵေႃႉၸိုဝ်ႈႁွင်ႉ မွင်ႇတဵင်းၼႆႉ ယူႇၸၼ်ႉၼိုင်ႈ ၼႂ်းႁူင်းႁဵၼ်းလူင်ပွင်ၸိုင်ႈမၢၼ်ႈသေ မၢၵ်ႇတႅၵ်ႇတိူဝ်ႉသႂ်ႇ တီႈတႂ်ႈႁၢင်တႃၽၢႆႇသၢႆႉ ၼိုင်ႈႁွႆး၊ ႁူၽၢႆႇသၢႆႉ ၼိုင်ႈႁွႆး၊ လင်ၽၢႆႇသၢႆႉ သီႇႁွႆး လႄႈ လင်ၽၢႆႇၶႂႃ ႁူၵ်းႁွႆးၼႆယဝ်ႉ။\nမွင်ႇလႃႉဝုၼ်းသမ်ႉ ၸၢၵ်ႇမၢၵ်ႇတႅၵ်ႇတိူဝ်ႉၺႃးတီႈ ၵွၵ်းႁူဝ် ၽၢႆႇသၢႆႉ သွင်ႁွႆး၊ တီႈလင် ႁႃႈႁွႆး၊ တီႈပိၵ်ႇၵႆႇ ၽၢႆႇသၢႆႉ ၼိုင်ႈႁွႆး၊ ၵူၺ်းၵႃႈ ယွၼ်ႉလႆႈသူင်ႇၶဝ်ၵႂႃႇႁူင်းယႃ တီႈႁူင်းလူင် ၵူၼ်းမိူင်းၵျွၵ်ႉမႄး တီႈႁွင်ႈၽႃႇတတ်း မၢႆ-3 သေ လႆႈႁပ်ႉလွင်ႈယူတ်းယႃ ယဝ်ႉလႄႈ ဢမ်ႇလႆႈမီးလွင်ႈ မႆႈၸႂ်ၸွမ်းသင်ယဝ်ႉ ဝႃႈၼႆ။\nဝၢၼ်ႈၵေႃပၢဝ်ၼႆႉ မီးႁိမ်းၸမ် ဢိူင်ႇတေႃႉသၢင်ႇသေ ၼႂ်းပိုၼ်ႉတီႈၼၼ်ႉ သိုၵ်းပလွင်ႈ TNLA လႄႈ တင်းသိုၵ်းလူင်ပွင်ၸိုင်ႈမၢၼ်ႈ ၵႆႉၵႆႉၵိူတ်ႇပၢင်တိုၵ်းတေႃႇၵၼ်၊ ၽၢႆႇတၢင်း TNLA ၵေႃႈ ၵႆႉၵႆႉလႆႈမီးလွင်ႈ တဵၵ်းတဵင်တိၺွပ်းဢဝ်ၵူၼ်းမိူင်း ၼႂ်းပိုၼ်ႉတီႈၼၼ်ႉ ၵႂႃႇႁဵတ်းသိုၵ်းသေ ႁဵတ်းႁႂ်ႈၵူၼ်းဝၢၼ်ႈၶဝ် လႆႈပၢႆႈတင်းၼမ်။"
  },
  {
    "title": "ပၢႆႉၶဝ်ႈဝဵင်းလွႆလႅမ် ထုၵ်ႉယႃႉပႅတ်ႈလိၵ်ႈတႆး",
    "content": "ၽူႈၵွၼ်းငဝ်ႈငုၼ်း တိူင်းသိုၵ်းမၢၼ်ႈဝၼ်းဢွၵ်ႇ(ရပၶ) ၸီႉသင်ႇ    ၸိုင်ႈတႆးပွတ်းဢွၵ်ႇ ႁႂ်ႈမွတ်ႈပႅတ်ႈပၢႆႉၶဝ်ႈ ဝဵင်းဢၼ်တႅမ်ႈတူဝ်လိၵ်ႈတႆးဝႆႉၼႆၼၼ်ႉ မိူဝ်ႈဝႃး ဝၼ်းထီႉ 20/06/2016 ၼၼ်ႉ ပၢႆႉတီႈသဵၼ်ႈတၢင်းၶဝ်ႈၸႄႈဝဵင်းလွႆလႅမ် ဢၼ်တိတ်းၸပ်းတင်း ၸႄႈဝဵင်းပၢင်လူင် ၸိုင်ႈတႆးပွတ်းၸၢၼ်း တႅမ်ႈဝႆႉတူဝ်လိၵ်ႈတႆးၼၼ်ႉ လႆႈထုၵ်ႇယႃႉပႅတ်ႈ မိူဝ်ႈဝႃးဝၼ်းထီႉ 20/06/2016 ၼၼ်ႉၼႆယဝ်ႉ။\n\nၵူၼ်းၼႂ်းၸႄႈဝဵင်းပၢင်လူင်ၵေႃႉၼိုင်ႈလၢတ်ႈဝႃႈ “မိူဝ်ႈၶႃႈလုၵ်ႉပၢင်လူင် ၵႂႃႇလွႆလႅမ်ၼၼ်ႉ ႁၼ်ၵူၼ်းႁဵတ်းၵၢၼ်ၶဝ် တိုၵ်ႉယႃႉပၢႆႉဢၼ်ပဵၼ်တူဝ်လိၵ်ႈတႆးၼၼ်ႉလႄႈ ၶႃႈၵေႃႈၶဝ်ႈၵႂႃႇထၢမ်တူၺ်း ၊ ၶဝ်ၶိုၼ်းတွပ်ႇဝႃႈ ၶဝ်ၵေႃႈဢမ်ႇႁူႉၵွပ်ႈသင်လႄႈႁႂ်ႈယႃႉ ၵွပ်ႈပိူဝ်ႈၵူၼ်းလူင်ၾၢႆႇၼိူဝ်ၸီႉသင်ႇမႃးလႄႈ ၶဝ်ၵေႃႈလႆႈမႃးယႃႉၵူၺ်း ဝႃႈၼႆယဝ်ႉ။"
  },
  {
    "title": "တပ်ႉသိုၵ်းလူင်ၸိုင်ႈမၢၼ်ႈဢဝ်ႁႅင်းသိုၵ်း-4တပ်ႉၶိုၼ်ႈလေႃႇတိုၵ်းတပ်ႉသိုၵ်းၸိုင်ႈတႆး",
    "content": "မိူဝ်ႈၼႆႉဝၼ်းထီႉ 25 March 2017 တပ်ႉသိုၵ်းလူင်ပွင်ၸိုင်ႈမၢၼ်ႈ ဢဝ်ႁႅင်းသိုၵ်း 4-တပ်ႉၵွင် ၶိုၼ်ႈလေႃႇတိုၵ်း တပ်ႉသိုၵ်းၸိုင်ႈတႆး (RCSS/SSA) တီႈဝၢၼ်ႈယၢဝ်ႇ ဢိူင်ႇတႃႈၶႅၵ်း ၸႄႈဝဵင်းမိူင်းပဵင်း ႁိုင် 2-ၸူဝ်ႈမူင်းပၢႆ၊ တေႃႇမိူဝ်ႈလဵဝ် သိုၵ်းမၢၼ်ႈ download"
  },
  {
    "title": "Wallpaper",
    "content": ""
  },
  {
    "title": "လိၵ်ႈပိုၼ်ၽၢဝ်ႇၸၢႆးၼွင်ႉ",
    "content": "မိူဝ်ႈၼႆႉ ဝၼ်းထီႉ 30 March 2017 ၾႆးမႆႈ တီႈမူႇဝၢၼ်ႈ ၵယႃးလၢၼ်း ဢိူင်ႇၵယႃးလၢၼ်း ၸႄႈဝဵင်းၼမ်ႉသၼ်ႇ ၼႂ်းၼႃႈတီႈဢုပ်ႉပိူင်ႇၽွင်းငမ်းႁင်းၶေႃပလွင်ႈ မီးႁိူၼ်း 10-လင် လႆႈလူႉသုမ်းၵႂႃႇၸွမ်းၼႂ်းၾႆး ၼႆယဝ်ႉ။ downlaod"
  },
  {
    "title": "လူတ်ႉၵႃးၽႃႇၵၼ် တီႈသီႇပေႃႉ၊ ၵျွၵ်ႉမႄး မီးၵူၼ်းတၢႆ-1 မၢတ်ႇၸဵပ်း-4",
    "content": "Details\nCreated on 30 March 2017\nWritten by တႆးလွတ်ႈလႅဝ်း\nမိူဝ်ႈဝႃးဝၼ်းထီႉ 29 March 2017 ဝၼ်းလဵဝ်ၵူၺ်း လႆႈၵိူတ်ႇၽေးၵိုင်ႉၵၢင်ႉ လူတ်ႉၵႃး ၽႃႇၺႃးၵၼ် တီႈၼႂ်းဝဵင်းသီႇပေႃႉ 1-တီႈလႄႈ တီႈၼႂ်းဝဵင်းၵျွၵ်ႉမႄး 1-တီႈသေ မီးၵူၼ်းလႆႈတၢႆၸွမ်း 1-ၵေႃႉ မၢတ်ႇၸဵပ်း 4-ၵေႃႉ ၼႆယဝ်ႉ။\n\nတီႈၼႂ်းဝဵင်းၵျွၵ်ႉမႄးၼႆႉ ပဵၼ်ၼႂ်းယၢမ်းၵၢင်ၼႂ်မွၵ်ႈ 09:30-မူင်း၊ ၼႂ်းၵႄႈၵၢင် သူႉၶိၼ်းတႃႇ လႄႈ ဝၢၼ်ႈလူင်ၵဵင် ဢိူင်ႇပၢင်ပေႃ၊ မီးထေႃႈလႃႈၵျီဢွၼ်ႇလႄႈ ထေႃႈလႃႈၵျီလူင် ၵႂႃႇၽႃႇသႂ်ႇၵႃးဢၼ်ၵိုတ်းဝႆႉ ၼိူဝ်သဵၼ်ႈတၢင်း၊ ယွၼ်ႉၵၢၼ်ၽႃႇၺႃးၵၼ်သေ ႁဵတ်းႁႂ်ႈထေႃႈလႃႈၵျီဢွၼ်ႇၼၼ်ႉ ဢဝ်ႁူဝ်မၼ်း ႁၵ်းတူပ်ႉၶဝ်ႈၵႂႃႇတႂ်ႈၵူၼ်ႈၵႃးလႄႈ ႁဵတ်းႁႂ်ႈမီးၵူၼ်းတၢႆၸွမ်း 1-ၵေႃႉ၊ မၢတ်ႇၸဵပ်းႁႅင်း 4-ၵေႃႉၼႆယဝ်ႉ။\nၵေႃႉပဵၼ် မၵျီၵျီလၢႆႇ ဢႃႇယု 33-ပီႊ ပေႃႈၸိုဝ်ႈ ဢူးၵျီႇဝုၼ်း လႆႈတၢႆထင်တီႈၵႂႃႇ ၵမ်းသိုဝ်ႈသေ၊ ဢူးၵျီႇၸူဝ်း (ၸဝ်ႈထူဝ်ႈ) ဢႃႇယု 42-ပီႊ ပေႃႈၸိုဝ်ႈ ဢူးၵၢမ်ႇထူး၊ မွင်ႇမိၼ်းတူႇ ဢႃႇယု 22-ပီႊ ပေႃႈၸိုဝ်ႈ ဢူးမွင်း၊ မွင်ႇလိၼ်းထုၼ်းဢွင်ႇ ဢႃႇယု 5-ပီႊ ပေႃႈၸိုဝ်ႈ ဢူးလႃႉတၢၼ်း လႄႈ မဢေးၼူၼ်း ဢႃႇယု 28-ပီႊ ပေႃႈၸိုဝ်ႈ ဢူးဢဵင်ႇတၵ လႆႈတိူဝ်ႉမၢတ်ႇၸဵပ်း ၼႆယဝ်ႉ။\nၸိူဝ်းၶဝ် 5-ၵေႃႉ ဢၼ်ပႃးမႃးၸွမ်း ၼိူဝ်ထေႃႈလႃႈၵျီ ၼၼ်ႉ လႆႈႁူႉဝႃႈ ပဵၼ်ၵူၼ်းဝၢၼ်ႈ ၵျွင်းၵုင်း ဢိူင်ႇပၢင်ပေႃ ၸႄႈဝဵင်းၵျွၵ်ႉမႄးသေ တေဢွၵ်ႇၵႂႃႇႁဵတ်းၵၢၼ် တီႈႁႆႈ ၼႆယဝ်ႉ။\n\nယၢမ်းၵၢင်ၼႂ် 11:50-မူင်း ပူၼ်ႉမႃးၼၼ်ႉၵေႃႈ တီႈၼႂ်းဝဵင်းသီႇပေႃႉ လႆႈမီးလွင်ႈ ၵႃးလူင် 12-မၢၵ်ႇ လမ်းၼိုင်ႈ ၵႂႃႇၽႃႇသႂ်ႇ  ၵႃးပႃႇၵျီႇရူဝ်ႇတီႈၽၢႆႇၼႃႈ ၵျွင်းၽြႃးလူင်ၵၢင်ႉမေႃႇ မိူၼ်ၵၼ်လႄႈ၊ ႁူဝ်ၵႃးလူင်ၼၼ်ႉ လႆႈၵွႆၵႂႃႇဢိတ်းၼိုင်ႈသေ ၵႃးဢွၼ်ႇၼၼ်ႉ လႆႈယွၵ်းယွႆႈႁၵ်းတူပ်ႉၵႂႃႇမူတ်း ၵူၺ်းၵၢမ်ႇလီလႄႈ ၵူၼ်းတႄႉ ဢမ်ႇတၼ်းပဵၼ်သင် ဝႃႈၼႆ။\nလႆႈႁူႉဝႃႈ ၸဝ်ႈၵႃးဢွၼ်ႇၼၼ်ႉ ပဵၼ်ၵူၼ်းၼႂ်းဝဵင်းၵျွၵ်ႉမႄး၊ လုၵ်ႉၵျွၵ်ႉမႄး တေပူၼ်ႉၵႂႃႇတၢင်းသီႇပေႃႉ လႄႈ ၸဝ်ႈၵႃးလူင်ၼၼ်ႉတႄႉ လႆႈလႅၼ်ႈပၢႆႈပႅတ်ႈလႄႈ ဢမ်ႇႁူႉဝႃႈ ပဵၼ်ၵူၼ်းတီႈလႂ်၊ ၽၢႆႇတၢင်းၽူႈမီးပုၼ်ႈၽွၼ်း ပလိၵ်ႈမၢၼ်ႈၶဝ်ၵေႃႈ တိုၵ်ႉသိုပ်ႇၸွမ်းႁႃတူဝ်မၼ်းယူႇ ဝႃႈၼႆ။"
  },
  {
    "title": "ပၢင်ၽိုၵ်းၽွၼ်ႉ ၽၢႆႇလုမ်းလႃးၵိူတ်ႇလုၵ်ႈဢွၼ်ႇ တီႈဝဵင်းလူင်တူၼ်ႈတီး",
    "content": "Details\nPublished on 22 September 2016\nWritten by တႆးလွတ်ႈလႅဝ်း\nမိူဝ်ႈဝၼ်းထီႉ 20/09/2016  တေႃႇထိုင်ဝၼ်းထီႉ 25/09/2016 ၼၼ်ႉ SSDF, IRC လႄႈ ၸုမ်းၼမ်ႉၶူင်း ႁူမ်ႈၵၼ်သေ ၸတ်းႁဵတ်းပိုတ်ႇၽုၺ်ႇ ပၢင်ၽိုၵ်းၽွၼ်ႉ ၽၢႆႇလုမ်းလႃးၵိူတ်ႇလုၵ်ႈဢွၼ်ႇ ၶၢဝ်းတၢင်းႁိုင် 5 ဝၼ်း တီႈဝဵင်းလူင်တူၼ်ႈတီး ၸိုင်ႈတႆးပွတ်းၸၢၼ်း။\n\nပၢင်ၽိုၵ်းၽွၼ်ႉၼႆႉ လႆႈၽွၼ်ႉပၼ်ၶိုၼ်း ၸိူဝ်းဢၼ်ယၢမ်ႈၶိုၼ်ႈ ၵၢၼ်သွၼ်တီႈ SSDF,IRC လႄႈ ၸုမ်းၼမ်ႉၶူင်း  ဢၼ်သွၼ်ယဝ်ႉတူဝ်ႈၵႂႃႇ 3 ၸုပ်ႈၼၼ်ႉ မီးၵူၼ်းၼႂ်းၸိုင်ႈတႆး  လၢႆလၢႆၸႄႈဝဵင်း ၶိုၼ်ႈႁွတ်ႈတင်းၼမ်   ၊ ပၢင်ၽိုၵ်းၽွၼ်ႉပွၵ်ႈၼႆႉ လႆႈၶိုၼ်းႁွင်ႉတင်း 3 ၸုပ်ႈ လႄႈ    မီးၽူႈၶိုၼ်ႈႁွတ်ႈ 50 ပၢႆ ဝႃႈၼႆ။\n\nၶေႃႈယိူင်းဢၢၼ်းလူင်မၼ်း ယွၼ်ႉပိူဝ်ႈ  ၸွမ်းဝၢၼ်ႈၼွၵ်ႈၼႃးပၢင်ႇ မေႃယႃတႃႇတူၺ်းထိုင်ပၼ် ၵူၼ်းမိူင်း ဢမ်ႇပေႃး ၵုမ်ႇထူၼ်ႈၼႆလႄႈ ၸင်ႇလႆႈပိုတ်ႇပၢင်သွၼ်ၵႂႃႇ သင်သွၼ်ယဝ်ႉၵႂႃႇၼႆ ႁႂ်ႈပွၵ်ႈမိူဝ်းၸွႆႈ တူၺ်းထိုင်ပၼ်ၶိုၼ်းၵူၼ်းမိူင်း လႄႈ မႄႈလုၵ်ႈဢွၼ်ႇ ဢၼ်တေၵိူတ်ႇမႂ်ႇ  တီႈယူႇၽႂ်မၼ်း ၊  ပၢင်ၽိုၵ်းၽွၼ်ႉပွၵ်ႈၼႆႉ ၸင်ႇလႆႈၶိုၼ်းႁွင်ႉ တင်း 3 ၸုပ်ႈသေ မႃးၽွၼ်ႉထႅင်ႈ ၼင်ႇႁိုဝ်ပေႃးတေလူင်း ႁဵတ်းၵၢၼ် ၼႂ်းပိုၼ်ႉတီႈ ငၢႆႈၵႂႃႇလိူဝ်သေၵဝ်ႇ ၼႆယူႇယဝ်ႉ။"
  },
  {
    "title": "ၾႆးမီႈ တီႈၼမ်ႉသၼ်ႇ",
    "content": "Details\nCreated on 30 March 2017\nWritten by တႆးလွတ်ႈလႅဝ်း\nမိူဝ်ႈၼႆႉ ဝၼ်းထီႉ 30 March 2017 ၾႆးမႆႈ တီႈမူႇဝၢၼ်ႈ ၵယႃးလၢၼ်း ဢိူင်ႇၵယႃးလၢၼ်း ၸႄႈဝဵင်းၼမ်ႉသၼ်ႇ ၼႂ်းၼႃႈတီႈဢုပ်ႉပိူင်ႇၽွင်းငမ်းႁင်းၶေႃပလွင်ႈ မီးႁိူၼ်း 10-လင် လႆႈလူႉသုမ်းၵႂႃႇၸွမ်းၼႂ်းၾႆး ၼႆယဝ်ႉ။\n\nႁူဝ်ပဝ်ႈ ဢိူင်ႇၵယႃးလၢၼ်း ဢူးသေႃႇဝၼ်း လၢတ်ႈဝႃႈ- ၾႆးတႄႇမႆႈ မိူဝ်ႈၵၢင်ၼႂ် 09:00-မူင်း၊ တႄႇမႆႈႁိူၼ်း ဢၼ်မီး ပူႇထဝ်ႈ ယႃႈထဝ်ႈသွင်ၵေႃႉၼၼ်ႉ၊ ၶဝ်ၵေႃႈယႃႇယုယႂ်ႇယဝ်ႉ၊ တႆႈၾႆးတဵၼ်းၽြႃး တီႈၼိူဝ်ႁိူၼ်းဝႆႉသေယဝ်ႉ ၶဝ်သွင်ၵေႃႉသမ်ႉလူင်းမႃးယူႇတႂ်ႈႁိူၼ်း၊ တႄႇမႆႈတီႈၼၼ်ႉမႃး၊ ႁဝ်းၵူၼ်းဝၢၼ်ႈၸွႆႈၵၼ်မွတ်ႇၾႆးလႄႈ ၾႆးၸင်ႇလႆႈမွတ်ႇၵႂႃႇ ၼႆယဝ်ႉ။\nယွၼ်ႉပိူဝ်ႈထုၵ်ႇၺႃးၾႆးမႆႈသေ ႁဵတ်းႁႂ်ႈႁိူၼ်း 10-လင် လႄႈ ၶူဝ်းၶွင်ၼႂ်းႁိူၼ်း လႆႈလူႉသုမ်းၵႂႃႇၸွမ်းၼႂ်းၾႆး၊ ၵူၺ်းၵႃႈ ၵူၼ်းဝၢၼ်ႈတႄႉ ဢမ်ႇလႆႈမီးလွင်ႈတိူဝ်ႉမၢတ်ႇၸဵပ်းသင်၊ သၢႆမၢႆၶူဝ်းၶွင် ဢၼ်လႆႈလူႉသုမ်းပႃးၵႂႃႇၸွမ်းၾႆးမႆႈၼၼ်ႉတႄႉ ပႆႇလႆႈႁူႉ ၼႆယဝ်ႉ။\nမိူဝ်ႈပီႊ 2015 ၼႂ်းလိူၼ် February ပူၼ်ႉမႃးၼၼ်ႉၵေႃႈ တီႈၼႂ်းဝဵင်းၼမ်ႉသၼ်ႇၼႆႉ လႆႈၵိူတ်ႇလွင်ႈၾႆးမႆႈဝဵင်း တင်းႁိုင်မွၵ်ႈ 17-ၸူဝ်ႈမိူင်းၸိူဝ်းၼႆႉသေ မႆႈၵႂႃႇတႃႇလင်ႁိူၼ်းမွၵ်ႈ 300-လင် ႁဵတ်းႁႂ်ႈၵူၼ်းဝၢၼ်ႈ ၼပ်ႉႁူဝ်ႁဵင်ၵေႃႉမၼ်း လႆႈႁၢမ်းတီႈယူႇတီႈၵိၼ် မိူၼ်ၵၼ်၊ ၼႂ်းပီႊ 2012 ၵေႃႈ ၾႆးမႆႈႁိူၼ်းၵူၼ်းဝၢၼ်ႈ တီႈၼမ်ႉသၼ်ႇ 50-လင်ပၢႆ ၼင်ႇၵဝ်ႇ။"
  },
  {
    "title": "တီႈပွင်ႇ “မ” ႁႃႈတူဝ်",
    "content": "Details\nCreated on 19 May 2015\nWritten by တႆးလွတ်ႈလႅဝ်း\nပေႃးမႃးၶွၵ်းၶိုၼ်း ပိုၼ်းၵႅပ်ႈတီႈပွင်ႇလိၵ်ႈတႆး “မ” ႁႃႈတူဝ် ၼႆၸိုင် 1)မေႃၼပ်ႉ၊ 2)မေႃတႅမ်ႈ၊ 3)မေႃလူ၊ 4)မေႃသွၼ်၊ 5)မေႃပွင် ၸိူဝ်းၼႆႉယဝ်ႉ။\n\nသင်သိုပ်ႇၶွၵ်းၶဝ်ႈ တီႈပွင်ႇၶိုၵ်ႉလိုၵ်ႉ မၼ်းသမ်ႉ\n\nမေႃၼပ်ႉ- ဢၼ်ဝႃႈၼႆႉ ႁဝ်းၶိုၼ်ႈသွၼ်ႁဵၼ်းႁိုဝ် ဢမ်ႇႁဵၼ်းႁိုဝ်ၵေႃႈယႃႇ ပိူင်လူင်မၼ်းတႄႉ လူဝ်ႇလႆႈမေႃၼပ်ႉၵူၺ်း။\nမေႃတႅမ်ႈ- ဢၼ်ဝႃႈၼၼ်ႉတႄႉ ၼပ်ႉသွၼ်ႇမေႃယဝ်ႉၵေႃႈ လူဝ်ႇလႆႈၶိုၼ်းမေႃ ၽိုၵ်းတႅမ်ႈ ႁႂ်ႈပဵၼ်တူဝ် ပဵၼ်တူၼ်ႈထႅဝ် ဢမ်ႇၸႂ်ႈႁိုဝ်။\nမေႃလူ- ဢၼ်ဝႃႈၼၼ်ႉၵေႃႈ ပေႃးႁဝ်းၽိုၵ်းတႅမ်ႈမေႃယဝ်ႉၸိုင် ႁူႉၵႃႈတေလႆႈ မေႃလူဢၢၼ်ႇ ႁႂ်ႈႁူႉဝႃႈ ၼႆႉႁွင်ႉသင် ၼၼ်ႉပွင်ႇသင်။\nမေႃသွၼ်- ၼႆႉသမ်ႉ လုၵ်ႉတီႈဢၼ်ႁဝ်း မေႃၼပ်ႉ မေႃတႅမ်ႈ မေႃလူ ၸိူဝ်းၼၼ်ႉမႃးသေ ၶႂ်ႈႁႂ်ႈႁဝ်းၶိုၼ်း မေႃႁဵၼ်းသွၼ် ပွၼ်ႈပၼ်ပိူၼ်ႈၵူၼ်းတၢင်ႇၵေႃႉ ႁႂ်ႈၵတ်ႉၶႅၼ်ႇလႅတ်းၵႃ ၼၼ်ႉၶႃႈယဝ်ႉ။\nမေႃပွင်- ၶေႃႈလိုၼ်းသုတ်းၼႆႉသမ်ႉ ၶိုင်ပွင်ၼႃႈၵၢၼ် ႁူင်းႁဵၼ်းႁိုဝ် ၸုမ်း/ၵေႃလႂ် ၼႂ်းၼႃႈႁိူၼ်းတႃယေး ၸဝ်ႈၵဝ်ႇလႂ် ၸဵမ်ဝတ်ႉ(ၵျွင်း)၊ ဝၢၼ်ႈ/ပွၵ်ႉ/ဢိူင်ႇ/ဝဵင်း/ ၸိုင်ႈမိူင်းၸိူဝ်းၼၼ်ႉ ပႅင်ႇၼင်ႇႁဝ်းပူၵ်းတင်ႈ ပွင်ပဵၼ်လႆႈၼၼ်ႉ ၸင်ႇလႆႈႁွင်ႉဝႃႈ မေႃပွင် ၼႆၶႃႈယဝ်ႉ။"
  },
  {
    "title": "လုမ်းၶွၼ်ႇသလဵၵ်ႉမၢၼ်ႈ ပၼ်ၾၢင်ႉ ယႃႇႁႂ်ႈမႄႈမၢၼ်း ၵႂႃႇၵဵင်းမႆႇ",
    "content": "Details\nPublished on 08 September 2016\nWritten by တႆးလွတ်ႈလႅဝ်း\nလုမ်းၶွၼ်ႇသလဵၵ်ႉမၢၼ်ႈ (မြန်မာကောင်စစ်ဝန်ချုပ်ရုံး – Myanmar Consulate) ဢွၵ်ႇၶေႃႈပိုၼ်ၽၢဝ်ႇ ပၼ်ၾၢင်ႉထိုင် ၼၢင်းယိင်း ၼႂ်းမိူင်းႁူမ်ႈတုမ်မျၢၼ်ႇမႃႇ ၸိူဝ်းတေၸပ်းသၼ်ႇထေႇမႂ်ႇ လႄႈ ၸိူဝ်းပဵၼ်မႄႈမၢၼ်းၸပ်းတွင်ႉယႂ်ႇ ၶဝ်ၵူႈၵေႃႉ ယႃႇပေႁႂ်ႈလႆႈၶဝ်ႈၵႂႃႇ ၼႂ်းဝဵင်းၵဵင်းမႆႇ ၸိုင်ႈထႆး ပိူဝ်ႈၶၢဝ်းၶိဝ်းၼႆႉ ၸိူဝ်ႉမႅင်း ၸိၵႃႇ (Zika Virus) လိူင်ႇၽႄႈၼမ်ဝႆႉ ၼႆယဝ်ႉ။\n\nဝၢႆးသေ ႁူင်းယႃၵူၼ်းမိူင်း တီႈသၼ်သၢႆး ဝဵင်းၵဵင်းမႆႇ ပိုၼ်ၽၢဝ်ႇလွင်ႈဝႃႈ မီးမႄးမၢၼ်း ပဵၼ်ၵူၼ်းမိူင်းႁူမ်ႈတုမ်မျၢၼ်ႇမႃႇ ဢႃႇယုလႆႈ 28-ပီႊ ၸပ်းတွင်ႉလႆႈ 8-လိူၼ် ၵေႃႉၼိုင်ႈ တိတ်းၸပ်းဝႆႉ တၢင်းပဵၼ်ၸိူဝ်ႉမႅင်း ၸိၵႃႇ မိူဝ်ႈဝၼ်းထီႉ 05 September 2016 ပူၼ်ႉမႃး ၼၼ်ႉယဝ်ႉသေ ယူႇတီႈ လုမ်းၶွၼ်ႇသလဵၵ်ႉမၼ်ႈ တီႈၵဵင်းမႆႇ ၸင်ႇလႆႈၵႂႃႇတွင်ႈထၢမ်လွင်ႈတၢင်း ပိူင်ပဵၼ်လႄႈ ၸင်ႇလႆႈပိုၼ်ၽၢဝ်ႇၵႂႃႇ ပၼ်ၾၢင်ႉၵႂႃႇ မိူဝ်ႈဝႃးဝၼ်းထီႉ-07 ၼင်ႇၼႆ။\nမိူဝ်ႈလဵဝ်ၼႆႉ ၼၢင်းယိင်းၵေႃႉၼၼ်ႉ တိုၵ်ႉလႆႈသိုပ်ႇယူတ်းယႃသေ လုမ်းလႃးတူၺ်းထိုင်ဝႆႉ တီႈႁူင်းယႃယူႇလႄႈ ဢၼ်ပဵၼ်ဢွင်ႈတီႈယူႇ/တီႈလိုဝ်ႈ လႄႈ ႁိမ်းႁွမ်း မၼ်းၼၢင်းယူႇသဝ်း ၸိူဝ်းၼၼ်ႉၵေႃႈ လႆႈသိတ်းယႃၶႃႈၸိူဝ်ႉမႅင်းယုင်းဝႆႉယူႇ မိိူၼ်ၵၼ် ၼႆယဝ်ႉ။\nၼွၵ်ႈလိူဝ်သေၼၼ်ႉ ယူႇတီႈၸဝ်ႈၵဝ်ႇ ပဵၼ်ၵူၼ်းမိူင်းႁူမ်ႈတုမ်မျၢၼ်ႇမႃႇ ၵေႃႉၼိုင်ႈသေ သင်မီးလွင်ႈတိတ်း ၸိူဝ်ႉမႅင်းၸိၵႃႇ ဢမ်ႇၼၼ် သင်ထၢင်ႇဝႃႈၸဝ်ႈၵဝ်ႇ တိတ်းၸပ်းၸိူဝ်ႉမႅင်းသေ မိူၼ်မီးၾၢင်ႁၢင်ႈ ၼိူဝ်ႉၼင်တူဝ်ၵဝ်ႇ ပႅၵ်ႇပိူင်ႈၶိုၼ်ႈမႃးၸိုင် ႁႂ်ႈလႆႈၵပ်းသိုပ်ႇတင်း လုမ်းၶွၼ်ႇသလဵၵ်ႉမၢၼ်ႈ (မၢႆၾူၼ်း 052-004 211 / 061-272 7775) သေ ယွၼ်းလွင်ႈၸွႆႈထႅမ်ၵႂႃႇလႆႈယူႇ ၼႆယဝ်ႉ။\nၽၢႆႇတၢင်း လၢၼ်ႇၸွမ်းလႅၼ်လိၼ်၊ ၸွမ်းပၢင်ႇႁိူဝ်းမိၼ် လႄႈ ၸွမ်းတႃႈႁိူဝ်း မျၢၼ်ႇမႃႇ-ထႆး ၸိူဝ်းၵေႃႈ မီးလွင်ႈပွင်သၢင်ႈ ဢဝ်ႁူမ်ႇလူမ်ႈ ၵႅတ်ႇၶႄဝႆႉ ၼင်ႇႁိုဝ်ၸိူဝ်ႉမႅင်းၸိၵႃႇ တေဢမ်ႇၽႄႈလိူင်ႇလႆႈ ၼၼ်ႉယူႇ ၼႆယဝ်ႉ။\nၸိူဝ်ႉမႅင်း ၸိၵႃႇ (ZIKA) ၼႆႉ လုၵ်ႉမႃးတီႈ ယုင်းလၢႆး သင်မီးၵူၼ်းတိၸပ်းၸိူဝ်ႉမႅင်း ၼႆႉယဝ်ႉၸိုင် တေမီးလူမ်းၼၢဝ်၊ ၼိူဝ်ႉတူဝ်မႆႈ၊ ႁူဝ်ႉမွႆႈ၊ ႁူဝ်ၶိုၼ်ႈႁူဝ်ၶႆႈ၊ တႃလႅင်၊ မီးတုမ်ႇလႅင် ဢွၵ်ႇၸွမ်းၽိဝ်ၼိူဝ်ႉ၊ ၸဵပ်းတူဝ်ၸဵပ်းၶိင်း၊ ၸွမ်းလုပ်ႇၵပ်းလုပ်ႇတေႃႇ ၸိူဝ်းၼႆႉ ၼႆယဝ်ႉ။\nတႆးလွတ်ႈလႅဝ်း"
  },
  {
    "title": "တႂ် လႄႈ ပလသ်တိၵ်ႉ (Kidney and plastic)",
    "content": "Details\nPublished on 03 February 2017\nWritten by တႆးလွတ်ႈလႅဝ်း\nၽူႈၶူၼ်ႉၶႂႃႉ ၽၢႆႇပၢႆးယူႇလီၶဝ် ၶုၺ်ႉႁၼ် လွင်ႈႁဵတ်းႁႂ်ႈ မီးတၢင်းပဵၼ်တႂ် တီႈၼႂ်းတႂ် လူၺ်ႈၸႂ်ႉထူင်ပလသ်တိၵ်ႉ (ထူင်ယၢင်) ဢမ်ႇၼၼ် ၵွၵ်းဝၢၼ်ႇပလသ်တိၵ်ႉ သေ သႂ်ႇၵိၼ်ၶဝ်ႈၽၵ်းမႆႈ လႄႈ ၼမ်ႉမႆႈလႂ်ၸိူဝ်းၼၼ်ႉ ၼႆယဝ်ႉ။\n\nၶူဝ်းၶွင်ပလသ်တိၵ်ႉ ၶဝ်ၼႆႉ လုၵ်ႉဢဝ်တီႈ ၼမ်ႉမၼ်းမဵၼ် (Petroleum) ဢၼ်ပဵၼ်တႃႇတူႉ ႁဵတ်းဝႆႉသေယဝ်ႉ သင်ထၢတ်ႈတႃႇတူႉၼၼ်ႉ တိူဝ်ႉၺႃးသႂ်ႇဢၼ်မႆႈၸိုင် ထၢတ်ႈၼၼ်ႉသမ်ႉ ၸၢင်ႈမေႃၸိူမ်ႈငၢႆႈ ယူႇယဝ်ႉ။\nယူႇတီႈထၢတ်ႈပလသ်တိၵ်ႉၸိူမ်ႈၼၼ်ႉသေ ပုၼ်ႈတႃႇပၢႆးယူႇလီ တူဝ်ၵဝ်ႇၼၼ်ႉၵေႃႈ ၸၢင်ႈပဵၼ်ၽွၼ်းႁၢႆႉ ယူႇယဝ်ႉ။\nယွၼ်ႉပိူဝ်ႈၼၼ် ၽူႈမီးပိုၼ်ႉႁူႉ ၽၢႆႇပၢႆးယူႇလီၶဝ် လႆႈတိုၵ်းသူၼ်းဝႆႉဝႃႈ ယႃႇပေႁႂ်ႈလႆႈၸႂ်ႉတိုဝ်း ၵွၵ်းဝၢၼ်ႇ ဢၼ်ဢဝ်ပလသ်တိၵ်ႉ ႁဵတ်းဝႆႉၸိူဝ်းၼၼ်ႉ သႂ်ႇၵိၼ်ၶဝ်ႈမႆႈ၊ ၶဝ်ႈသွႆးမႆႈ၊ ၽၵ်းၶူဝ်ႈမႆႈ၊ ၼမ်ႉၽၵ်းမႆႈ၊ တၢင်းၵိၼ်ၶူဝ်ႈမႆႈ၊ ၼမ်ႉၼဵင်ႈဝၢၼ်မႆႈ လႄႈ ၼမ်ႉမႆႈ ၸဵမ်ၵႂႃႇ ၸိူဝ်းပဵၼ်တၢင်းၵိၼ်တၢင်းယႅမ်ႉ ဢၼ်မႆႈၶဝ်ၸိူဝ်းၼၼ်ႉ ၵူႈလွင်ႈၼႆယဝ်ႉ။\nသင်ၸိူင်ႉဝႃႈ ဢဝ်တၢင်းၵိၼ်တၢင်းယႅမ်ႉ ဢၼ်မီးလွင်ႈတင်းမႆႈသုင်ၶဝ် သႂ်ႇၵိၼ်ၼႂ်းၵွၵ်းဝၢၼ်ႇ ပလသ်တိၵ်ႉၸိုင် ၸၢင်ႈတေႁဵတ်းႁႂ်ႈပဵၼ် တၢင်းပဵၼ်တႂ် တီႈၼႂ်းတႂ်လႆႈဝႃႈၼႆ ၽူႈၶူၼ်ႉၶႂႃႉ ၽၢႆႇပၢႆးယူႇလီ တီႈမိူင်းထၢႆႇဝၢၼ်ႇၶဝ် ၶူၼ်ႉႁၼ်ၼင်ႇၼႆ။\nၸွမ်းၼင်ႇလွင်ႈလဵပ်ႈႁဵၼ်းၶူၼ်ႉၶႂႃႉ ၼၼ်ႉသေ လႆႈလဵပ်ႈႁဵၼ်း တီႈၵူၼ်းၵိၼ်ၶဝ်ႈသွႆးမႆႈမႆႈၶဝ် ၸႅၵ်ႇႁဵတ်းပဵၼ်သွင်ၸုမ်း၊ ၸုမ်းတီႈၼိုင်ႈ ၸႂ်ႉဝၢၼ်ႇပလသ်တိၵ်ႉသေၵိၼ်၊ ထႅင်ႈၸုမ်းသွင် ၸႂ်ႉဝၢၼ်ႇဝႄႈသေၵိၼ်၊ ဝၢႆးသေၵိၼ်ယဝ်ႉ ၼႂ်းၶၢဝ်းတၢင်း 2-ၸူဝ်ႈမူင်းၸိုင် ၶိုၼ်းၸႅတ်ႈတူၺ်းၼမ်ႉယဵဝ်ႈ ၵူၼ်းၵိၼ်ၶဝ်ႈသွႆးၶဝ် ၼိုင်ႈပွၵ်ႈ၊ ၼႂ်းၶၢဝ်းတၢင်း 12-ၸူဝ်ႈမူင်း လႆႈၸႅတ်ႈတူၺ်း 6-ပွၵ်ႈ၊ တင်းမူတ်းလႆႈႁဵတ်းၵၢၼ်ၸႅတ်ႈတူၺ်း ၼမ်ႉယဵဝ်ႈႁိုင် 3-ဝူင်ႈ ၼႆယဝ်ႉ။\n\nဝၢႆးသေၶူၼ်ႉၶႂႃႉၸႅတ်ႈတူၺ်း ႁၢင်ႈၾၢင်ၼမ်ႉယဵဝ်ႈ တီႈၵူၼ်းၵိၼ်ၶဝ်ႈသွႆးၶဝ် ၼႂ်း 3-ဝူင်ႈယဝ်ႉၼၼ်ႉ လႆႈထူပ်းႁၼ် ၵွင်ႉၶွမ်ႇပွင်း (Compounds) ပလသ်တိၵ်ႉ 8.5 မႆၶရူဝ်ၵရမ် (Microgram) မီးၼႂ်းၼမ်ႉယဵဝ်ႈ ၽူႈၸႂ်ႉတိုဝ်း ဝၢၼ်ႇပလသ်တိၵ်ႉၶဝ်သေယဝ်ႉ၊ တမ်ႈတီႈၽူႈၸႂ်ႉတိုဝ်း ဝၢၼ်ႇသွတ်ႈၶဝ်သမ်ႉ ဢမ်ႇလႆႈထူပ်းႁၼ် ၵွင်ႉၶွမ်ႇပွင်း (Compounds)သင် ဢၼ်တေၸၢင်ႈပၼ်ၽေး တုမ်ႉတိူဝ်ႉတေႃႇပၢႆးယူႇလီ ဝႃႈၼႆ။\nDr. Chia Fang Wu ၵေႃႉပဵၼ်ၽူႈၶူၼ်ႉၶႂႃႉ တီႈႁူင်းႁဵၼ်းၸၼ်ႉၸွမ် Kaohsiung Medical University မိူင်းထၢႆႇဝၢၼ်ႇတႄႉဝႃႈ သင်ၸႂ်ႉပလသ်တိၵ်ႉ သႂ်ႇၵိၼ်တၢင်းၵိၼ်မႆႈမႆႈၼႆ ၸၢင်ႈတေႁဵတ်းႁႂ်ႈ မီး ၵွင်ႉၶွမ်ႇပွင်း (Compounds) ပလသ်တိၵ်ႉ ၵႂႃႇၶွၼ်ႈလူင်းယူႇဝႆႉ တီႈၼႂ်းတႂ် လႄႈ သင်ၵွင်ႉၶွမ်ႇပွင်း (Compounds) ပလသ်တိၵ်ႉၼၼ်ႉ ၶွၼ်ႈယူႇၼႂ်းတႂ်ႁိုင်မႃးၸိုင် ၼႂ်းတႂ်ၼၼ်ႉ ၸၢင်ႈၵိူတ်ႇပဵၼ်မႃးလႆႈ တၢင်းပဵၼ်တႂ် ၼႆယူႇယဝ်ႉ။\nတူဝ်ၸဝ်ႈၵဝ်ႇတႄႉ တေဢမ်ႇၵိုင်ႉၵၢင်ႉႁူႉလႆႈၵမ်းလဵမ် လွင်ႈဝႃႈတီႈၼႂ်းတႂ်ႁဝ်းၼၼ်ႉ မီး ၵွင်ႉၶွမ်ႇပွင်း (Compounds) ပလသ်တိၵ်ႉ လူင်းၶွၼ်ႈယူႇဝႆႉ သေတႃႉ၊ ၵူၺ်းၵႃႈသင်ဝၼ်းမၼ်း ႁိုင်မႃးတိၵ်းတိၵ်းၸိုင် ၸၢင်ႈတေပဵၼ်မႃး မိူၼ်ၸိူင်ႉၼင်ႇ ၵႂႃႇယဵဝ်ႈယၢပ်ႇလႂ်၊ မီးတၢင်းပဵၼ်တႂ် ၼႂ်းထူင်ယဵဝ်ႈလႂ် ၸိူဝ်းၼႆႉလႄႈ ၸၢင်ႈထုိင်လႆႈၶၵ်ႉတွၼ်ႈ ၽႃႇတတ်းလူးၵွၼ်ႇ ၼႆယဝ်ႉ။\nပလသ်တိၵ်ႉၼႆႉ ၸၢင်ႈတေၵဝ်းယႃႉပႅတ်ႈတႂ်လႆႈ ၼႂ်းတူဝ်ႁဝ်း ဢမ်ႇၵႃး ၸၢင်ႈမေႃၸပ်းတၢင်းပဵၼ်တႂ် လႄႈ မေႃပဵၼ်တၢင်းပဵၼ်ၶႅၼ်ႇသႃႇ ထႅင်ႈၵွၼ်ႇၼႆယဝ်ႉ။\nၽိုၼ်တိုၼ်း – ၽိုၼ်ၶၢဝ်ႇ ပၢႆးယႃႈယႃၵူႈလွင်ႈလွင်ႈ AMA Internal Medicine"
  },
  {
    "title": "ပၢင်ႁူပ်ႉထူပ်းၵိုၵ်းပိုၼ်း သွင်ၸူဝ်ႈမူင်းပၢႆ တီႈႁိူၼ်းႁေႃၸွမ်ၸိုင်ႈ",
    "content": "Details\nCreated on 02 November 2014\nWritten by တႆးလွတ်ႈလႅဝ်း\nၵေႃႉဢၼ်ႁွတ်ႈထိုင်မႃးဢွၼ်တၢင်းသုတ်း ၼႂ်းပၢင်ႁူပ်ႉထူပ်းၵိုၵ်းပိုၼ်း ၽူႈဢွၼ်ႁူဝ်သုင်သုတ်း ဢၼ်ၸတ်းႁဵတ်းတီႈ ႁိူၼ်းႁေႃၸွမ်ၸိုင်ႈၼၼ်ႉပဵၼ် ၽူႈၵွၼ်းသိုၵ်းသုင်သုတ်း တပ်ႉသိုၵ်းမၢၼ်ႈ ၸွမ်သိုၵ်းလူင် မိၼ်းဢွင်ႇလၢႆႇ လႄႈ ၵႅမ်ၽူႈၵွၼ်းသိုၵ်းသုင်သုတ်း တပ်ႉသိုၵ်းမၢၼ်ႈ။\nႁၢင်ႈႁႅၼ်း တေပိုတ်ႇပၢင်ဢုပ်ႇဢူဝ်း ယၢမ်းၵၢင်ၼႂ် 09:30-မူင်းသေတႃႉ ၵူၺ်းၵႃႈဢၼ်ႁွတ်ႈထိုင်မႃး တီႈႁွင်ႈငုသူၺ်ႇဝႃႇ ဢွင်ႈတေၸတ်းႁဵတ်း ပၢင်ဢုပ်ႇဢူဝ်း ၵမ်းဢွၼ်တၢင်းသုတ်းၼၼ်ႉ ပဵၼ်ၶဝ်သွင်ၵေႃႉယဝ်ႉ။\nဝၢႆးသေႁိုင် 5-ၼႃးထီး ယဝ်ႉၵေႃႈ ၸွမ်ၸိုင်ႈဢူးတဵင်းၸဵင်ႇ လႄႈတင်း ၵႅမ်ၸွမ်ၸိုင်ႈၶဝ်သွင်ၵေႃႉ ပႆတၢင်းၸွမ်းၵၼ် ႁွတ်ႈထိုင်မႃး တီႈၼၼ်ႉယူႇယဝ်ႉ။\nယွၼ်ႉဝႃႈ ၽူႈၵွၼ်းသိုၵ်းသုင်သုတ်း လႄႈ ၵႅမ်ၽူႈၵွၼ်းသိုၵ်းသုင်သုတ်း ၶဝ်သွင်ၵေႃႉ မႃးႁွတ်ႈဝႆႉထႃႈဢွၼ်တၢင်းလႄႈ ၸင်ႇယူႇတီႈၽၢႆႇၼႃႈႁိူၼ်းႁေႃသေ ၼပ်ႉယမ် ၸွမ်ၸိုင်ႈလႄႈ ၵႅမ်ၸွမ်ၸိုင်ႈ ယူႇယဝ်ႉ။\nၵမ်းၼႆႉ တင်းၸွမ်ၸိုင်ႈသေ ၸွမ်းၵၼ်ၶဝ်ႈၵႂႃႇတီႈႁွင်ႈ ဢၼ်တေၸတ်းႁဵတ်း ပၢင်ဢုပ်ႇဢူဝ်းၼၼ်ႉယဝ်ႉ။ ၵမ်းၼၼ်ႉ ၽူႈဢွၼ်ႁူဝ် ပႃႇတီႇႁူင်းၶဝ်ႈ(NUP) ဢူးတဵင်းထုၼ်း၊ ပႃႇတီႇသၢင်ႇသီႈ(USDP) ၵႅမ်ႁူဝ်ပဝ်ႈ ဢူးထေးဢူး လႄႈတင်း ႁူဝ်ပဝ်ႈ ၶွမ်ႇမသျိၼ်ႇပၢင်လိူၵ်ႈတင်ႈ ဢူးတိၼ်ႇဢေး ၶဝ်သိုပ်ႇႁွတ်ႈထိုင်မႃးထႅင်ႈယူႇယဝ်ႉ။ ၸွမ်းၸိုင်ႈဢူးတဵင်းၸဵင်ႇ ၶိုၼ်းၵႂႃႇႁပ်ႉႁွင်း ႁူမ်ၸူမ်း ၵပ်းသိုပ်ႇၵၼ်ယူႇယဝ်ႉ။ ၵမ်းၼၼ်ႉ ၽူႈဢွၼ်ႁူဝ် ၸၢဝ်းၶိူဝ်းတႆး ၵေႃႉပဵၼ်ႁူဝ်ပဝ်ႈပႃႇတီႇႁူဝ်သိူဝ် (SNLD) ၶုၼ်ထုၼ်းဢူး ႁွတ်ႈထိုင်မႃးထႅင်ႈ။ တူၺ်းၾၢင်ႁၢင်ႈမၼ်းတႄႉ ဢမ်ႇလႆႈႁၼ် လွင်ႈတိုၼ်ႇတဵၼ်ႈ သိူဝ်းသၢၼ်း သင်သေ ႁွတ်ႈထိုင်မႃး။\nမိူဝ်ႈ ၼႃႇယၵ သၽႃးမိူင်းႁူမ်ႈတုမ် တူႇရဢူးသူၺ်ႇမၢၼ်း ႁွတ်ႈထိုင်မႃးၼၼ်ႉ ဢူးသူၺ်ႇမၢၼ်း ဢဝ်သူပ်းငိုၼ်းသူပ်းၶမ်း တူင်ႉတၵ်ႉႁွင်ႉၸွမ်ၸိုင်ႈဝႃႈ ပီႈဢၢႆႈလူင်။ ၵူၺ်းၵႃႈ ပဵၼ်ၽၢႆႇၼႃႈၽူႈယႂ်ႇၵူၼ်းလူင် ၸၼ်ႉထၢၼ်ႈသုင်ၶၢဝ်လႄႈ ၸွမ်ၸိုင်ႈၶိုၼ်းယူႇမိူၼ်ပိူင်ႈၵဝ်ႇ ဢမ်ႇမိူၼ်ၼင်ႇၸမ်ၸႂ်ၵၼ်ႁႅင်းသေ တူင်ႉတၵ်ႉၶိုၼ်း ယူႇယဝ်ႉ။\nဢၼ်ႁွတ်ႈထိုင်မႃး တီႈပၢင်ဢုပ်ႇဢူဝ်း ၵေႃႉလိုၼ်းသုတ်းၼႆႉ ပဵၼ်ႁူဝ်ပဝ်ႈ ပႃႇတီႇၼူၵ်ႉယုင်း(NLD) ၼၢင်းဢွင်ႇသၢၼ်းၸုၵျီႇယဝ်ႉ။ မိူဝ်ႈတင်းၸွမ်ၸိုင်ႈ တူင်ႉတၵ်ႉၵၼ်ၼၼ်ႉ လႆႈႁၼ်မႅၼ်ႈသၢႆတႃ မၼ်းၼၢင်း ယၵ်ႉတူၺ်းၼႃႈၸွမ်ၸိုင်ႈ ဝႆႉလီလီယူႇယဝ်ႉ။ ဝၢႆးၸပ်းမိုဝ်းတူင်ႉတၵ်ႉၵၼ်ယဝ်ႉ ၸွမ်ၸိုင်ႈဢမ်ႇဢဝ်မိုဝ်းၸိၼႄသဵၼ်ႈတၢင်း တႃႇၵႂႃႇတီႈႁွင်ႈၶဝ်ႈပၢင်ဢုပ်ႇဢူဝ်း မိူၼ်ၼင်ႇၽူႈယႂ်ႇၵူၼ်းလူင် ၽူဢွၼ်ႁူဝ်တၢင်ႇၵေႃႉၸိူဝ်းၼၼ်ႉသေ တၢင်တူဝ်ၸွမ်ၸိုင်ႈ ၸွမ်းၵႂႃႇသူင်ႇမၼ်းၼၢင်း ထိုင်တီႈယူႇယဝ်ႉ။\n\nမိူဝ်ႈပႆႇၽႅဝ်ႁွတ်ႈထိုင်ႈ ၼႂ်းႁွင်ႈႁေႃလူင်ၼၼ်ႉ လႆႈႁၼ်မႅၼ်ႈ ၵေႃႉၼိုင်ႈလႄႈ ၵေႃႉၼိုင်ႈ ႁူမ်ၸူမ်းတူင်ႉတၵ်ႉ မီးတၢင်းသိူဝ်းဝႆႉၵႅပ်ႉၵမ်းယူႇယဝ်ႉ။ ၼၢင်းဢွင်ႇသၢၼ်းၸုၵျီႇလႄႈ ၽူႈၵွၼ်းသိုၵ်းသုင်သုတ်း လႆႈႁူပ်ႉထူပ်းႁၼ်ၼႃႈၵၼ်တီႈၼၼ်ႉ ပဵၼ်ပွၵ်းၵမ်းဢွၼ်တၢင်းသုတ်းသေ ၸပ်းမိုဝ်းတူင်ႉတၵ်ႉၵိုၵ်းပိုၼ်းၵၼ်ၵႂႃႇယူႇယဝ်ႉ။ ဝၢႆးၼၼ်ႉ လႆႈႁၼ် ၽူႈၵွၼ်းသိုၵ်းသုင်သုတ်း ၶိုၼ်းၵႂႃႇတူင်ႉတၵ်ႉ ၽူႈဢွၼ်ႁူဝ်ၸိူဝ်ႉၶိူဝ်းတႆး လုင်းၶုၼ်ထုၼ်းဢူးယူႇယဝ်ႉ။\nၶႅပ်းႁၢင်ႈမိူဝ်ႈ ၼၢင်းဢွင်ႇသၢၼ်းၸုၵျီႇလႄႈ ၽူႈၵွၼ်းသိုၵ်းသုင်သုတ်း ၸပ်းမိုဝ်းတူင်ႉတၵ်ႉၵၼ် ၼၼ်ႉတႄႉ ႁွတ်ႈၶဝ်ႈထိုင်ၵႂႃႇတီႈၼႂ်းမိုဝ်း ၼၵ်ႉၶၢဝ်ႇၵတ်ႉၶႅၼ်ႇ လႅတ်းၽၢႆဝႆးၶဝ်သေ ၶၢဝ်းတၢင်းၼိုင်ႈၼႃးထီးဢွၼ်ႇၵူၺ်း ပိုၼ်ၽႄႈၸွတ်ႇၵႂႃႇ ၵူႈတီႈယူႇယဝ်ႉ။ ပၢင်ဢုပ်ႇဢူဝ်းၵၼ်ဝၼ်းၼၼ်ႉ ပဵၼ်ဝၼ်းၵူၼ်းမိူင်းတင်းၼမ် တင်းလၢႆ ၶဝ်ႈၸႂ်ၶႅပ်းႁၢင်ႈ ၸပ်းမိုဝ်းၼၼ်ႉ ပႃးယူႇယဝ်ႉ။ မိူဝ်ႈၸမ်ထိုင် ၶၢဝ်းယၢမ်းဢုပ်ႇဢူဝ်းၼၼ်ႉ လႆႈထႆႇၶႅပ်းႁၢင်ႈမၢႆတွင်းယဝ်ႉသေ တႄႇပၢင်ဢုပ်ႇဢူဝ်းၵႂႃႇ ယၢမ်းၵၢင်ၼႂ် 09:30-မူင်း ၼၼ်ႉယူႇယဝ်ႉ။\nၼႂ်းပၢင်ဢုပ်ႇဢူဝ်းၼၼ်ႉ ပဵၼ်ၼင်ႇႁၢင်ႈပၼ်ႇမူၼ်းဝႆႉသေ ၸွမ်ၸိုင်ႈမိူင်းႁူမ်ႈတုမ်လႄႈ ၵႅမ်ၸွမ်ၸိုင်ႈ ၶဝ်သွင်ၵေႃႉ ၼင်ႈဝႆႉၼႃႈၽၢႆႇၼိူဝ်သုတ်း၊ ၽၢႆႇၶႂႃ ၼၢင်းဢွင်ႇသၢၼ်းၸုၵျီႇ မီးႁူဝ်ပဝ်ႈ သၽႃးၸိူဝ်ႉၸၢတ်ႈ ဢူးၶိၼ်ႇဢွင်ႇမျိၼ်ႉ ဢဝ်တီႈၼင်ႈဝႆႉသေ ၽၢႆႇသၢႆႉပဵၼ် ၵႅမ်ႁူဝ်ပဝ်ႈပႃႇတီႇသၢင်ႇသီႈ ဢဝ်တီႈၼင်ႈ ဝႆႉသေ ၼင်ႈတေႃႇၼႃႈၵၼ်တင်း ၽူႈၵွၼ်းသိုၵ်းသုင်သုတ်း ဝႆႉယူႇယဝ်ႉ။\nၵမ်းၼၼ်ႉ ပၢင်ဢုပ်ႇဢူဝ်းတႄႇပိုတ်ႇၵႂႃႇ 09:45-မူင်းသေ ၸွမ်ၸိုင်ႈ ၸႂ်ႉႁႂ်ႈၼၵ်ႉၶၢဝ်ႇၶဝ်တင်းသဵင်ႈ ဢွၵ်ႇပႂ်ႉထႃႈ ၽၢႆႇတၢင်းၼွၵ်ႈ ႁွင်ႈဢုပ်ဢူဝ်း ငုသူၺ်ႇဝႃႇ ယူႇယဝ်ႉ။\nယူႇတီႈ ၼၢင်းဢွင်ႇသၢၼ်းၸုၵျီႇ တုၵ်းယွၼ်းႁႂ်ႈဢုပ်ႇဢူဝ်းၵၼ် 4-ၽၢႆႇၼႆၼၼ်ႉ ပူၼ်ႉမႃးမီးပီႊပၢႆယဝ်ႉ။ ၵူၺ်းၵႃႈမိူဝ်ႈလဵဝ် ဢမ်ႇၸႂ်ႈ 4-ၽၢႆႇသေ ပေႃးႁိုင်မႃးမီးပီႊပၢႆယဝ်ႉ ၸင်ႇလႆႈႁူပ်ႉဢုပ်ႇၵၼ် ႁူမ်ႈႁႅင်းၸုမ်း 5-ၸုမ်း မီးၽူႈဢွၼ်ႁူဝ် 14-ၵေႃႉ ၶဝ်ႈႁူမ်ႈဢုပ်ႇဢူဝ်း ၼိုင်ၵေႃႉတႃႇမွၵ်ႈ 10-ၼႃးထီး ၼႂ်းလိူၼ်-October ဝၼ်းထီႉ-31 ၼၼ်ႉယဝ်ႉ။ ၶၢဝ်းယၢမ်းၼၼ်ႉသမ်ႉ ပဵၼ်ၶၢဝ်းယၢမ်း ၸွမ်ၸိုင်ႈဢူဝ်ႇပႃးမႃး တေတဝ်ႈႁွတ်ႈထိုင်မႃး ၼႂ်းမိူင်းႁူမ်ႈတုမ်ႈမၢၼ်ႈ ၵိုတ်းထႅင်ႈတႃႇ 12-ဝၼ်းၵူၺ်းယဝ်ႉ။ ယွၼ်ႉၼၼ်လႄႈ ပၢင်ႁူပ်ႉထူပ်းဢုပ်ႇဢူဝ်း ပုၼ်ႈတႃႇၵၢၼ်မိူင်းႁူမ်ႈတုမ်မၢၼ်ႈ ပွၵ်ႈၵမ်းၼႆႉ ဢမ်ႇၸိုဝ်ႈဝႃႈ ပၢင်ဢုပ်ႇဢူဝ်းၶိုၵ်ႉၶမ်ႇ လမ်ႇလွင်ႈပုၼ်ႈတႃႇၵၢၼ်မိူင်း မိူင်းႁူမ်ႈတုမ်သေ ပဵၼ်ပၢင်ဢုပ်ႇဢူဝ်း ႁဵတ်းၵဵင်ႈၼႄၼႃႈတိူဝ်ႈၵူၺ်းၼႆ ၸဵမ်ႈမိူဝ်ႈပႆႇတႄႇ ပၢင်ဢုပ်ႇဢူဝ်းၵၼ်ၼၼ်ႉ မီးသဵင်ထတ်းသၢင် ဢွၵ်ႇမႃးထႃႈ တင်းၼမ်ယူႇယဝ်ႉ။\n\n“ႁၼ်ဝႃႈ လူင်ပွင်ၸိုင်ႈ တိုၼ်းၶႂ်ႈၼႄၾၢင်ႁၢင်ႈၵူၺ်း၊ ယွၼ်ႉပိူဝ်ႈၸွမ်ၸိုင်ႈဢူဝ်ႇပႃးမႃး ၸမ်မႃးယဝ်ႉ”ၼႆ ၽူႈၶၢၼ်ပၢၵ်ႇ RCSS/SSA ၸဝ်ႈသိုၵ်းလူင် ၸၢႆးလႃႉ ထတ်းသၢင်လၢတ်ႈၵႂႃႇၼင်ႇၼႆ။\nယွၼ်ႉၼၼ်လႄႈ ပၢင်ႁူပ်ႉထူပ်းဢုပ်ႇဢူဝ်းၵၼ်ပွၵ်ႈၵမ်းၼႆႉ တေဢမ်ႇမီးၼမ်ႉတွၼ်းၽွၼ်းလီ ၶိုၵ်ႉၶမ်ႇသင် ဢွၵ်ႇမႃးလႆႈၼႆ ၽူႈလဵပ်းႁဵၼ်းၵၢၼ်မိူင်းၶဝ် ထတ်းသၢင်ဢွၵ်ႇၼင်ႇၼႆ။ ယွၼ်ႉပိူဝ်ႈပဵၼ်ပၢင်ဢုပ်ႇဢူဝ်းပွၵ်ႈဢွၼ်တၢင်းသုတ်းလႄႈ တႃႇတေလႆႈၼမ်ႉတွၼ်းၼၼ်ႉ တေဢမ်ႇငၢႆႈ သင်ႇႁူပ်ႉထူပ်းဢုပ်ႇၵၼ်မိူၼ်ၼႆ ထႅင်ႈပွၵ်ႈၼိုင်ႈၼႆတႄႉ ပုၼ်ႈတႃႇၸိုင်ႈမိူင်းၼၼ်ႉ တေလီလိူဝ်မႃးၼႆ ၽူႈႁၼ်လီ ၽၢႆႇလဵပ်းႁဵၼ်းၵၢၼ်မိူင်းၶဝ် ထတ်းသၢင်ႁၼ်ၼင်ႇၼႆ။\n“မိူၼ်ၼင်ႇပႅင်ႈၵဝ်ႇၵဝ်ႇၵူၺ်း၊ ႁဵတ်းၼႄ Open-ing ၵူၺ်း၊ လူင်ပွင်ၸိုင်ႈၼႆႉ ၽၢႆႇၼႃႈၵူႈၼွၵ်ႈမိူင်းတႄႉဝႃႈ လွင်ႈတီႇမူဝ်ႇၶရေႇသီႇ၊ ႁဵတ်းပုၼ်ႈပၢင် လွင်ႈၶိုၼ်းလီၵၼ်ၾႆးၼႂ်းၸိူဝ်ႉၸၢတ်ႈ ႁႂ်ႈၶိုၼ်ႈယႂ်ႇ ၸိူဝ်းၼႆႉ ပဵၼ်လွင်ႈႁဵတ်းသၢင်ႈဢဝ်ႁင်းၵူၺ်း တႃႇႁႂ်ႈမီးငဝ်းလၢႆး ၶိုၼ်းလၢတ်ႈလႆႈ” ၵူၺ်းၼႆ ၽူႈတႅမ်ႈပွင်ႈၵႂၢမ်းၵၢၼ်မိူင်း ဢူးထင်လိၼ်းဢူး လၢတ်ႈၼင်ႇၼႆ။\nၵေႃႉပဵၼ်ၽူႈတၢင်လၢတ်ႈ ၸွမ်ၸိုင်ႈ ဢူးယႄးထုတ်ႉၵေႃႈ ဢမ်ႇႁၼ်လီႁပ်ႉၶၢမ်ႇၸွမ်း ၶေႃႈၼၼ်ႉ။ လွင်ႈၼႆႉမၼ်း ဢမ်ႇၵပ်းၵၢႆႇလူၺ်ႈ တင်းၶၢဝ်းတၢင်းၽႂ်တေမႃး မိူဝ်ႈၽွင်းဢွၵ်ႇၽိုၼ်တၢင်ႇလဝ်ႈ ၶွမ်ႇမတီႇ တႃႇမႄးၶဵၼ်ႇတႅမ်ႈ ပိူင်ငဝ်ႈပိုင်းမိူင်းၼၼ်ႉလႄႈ မိူဝ်ႈတိုၵ်ႉၶိုင်သၢင်ႈႁဵတ်းႁႂ်ႈ ၵၢၼ်ငမ်းယဵၼ် တိုၵ်ႉၶိူင်ႇၶမ်ႉၼႆ ဢူးယႄးထုတ်ႉ တုမ်ႉတွပ်ႇၼင်ႇၼႆ။\nၵူၺ်းၵႃႈဝၢႆးလုၵ်ႈသိုၵ်းမၢၼ်ႈၶဝ် လႆႈႁၼ်ၶႅပ်းႁၢင်ႈ ၽူႈၵွၼ်းသိုၵ်းသုင်သုတ်းၶဝ်လႄႈတင်း ၼၢင်းဢွင်ႇသၢၼ်း ယိပ်းမိုဝ်းၵၼ်ယဝ်ႉၵေႃႈ ပဵၼ်ဢၼ်တူၵ်းထုၵ်ႇလႆႈၸႂ် ယူႇယဝ်ႉ။\n“တင်းႁၼ်ၶႃႈတႄႉ ႁၼ်ဝႃႈ ပဵၼ်လွင်ႈလီၵူၺ်း၊ ယဝ်ႉၵေႃႈၵႅမ်ၽူႈၵွၼ်းသိုၵ်းႁဝ်းၵေႃႈ ပႃးၸွမ်းမႃးဝႃႈၼႆၵေႃႈ မုင်ႈမၢႆဝႆႉပုၼ်ႈတႃႇ ဝၢႆးပီႊ-2015၊ ပွႆးဢၼ်ၼႆႉ မုင်ႈႁၼ်ဝႆႉ တႃႇတေသိုပ်ႇၸတ်းႁဵတ်းထႅင်ႈ တၢင်းၼႃႈဢေႃႈ၊ ယူႇတီႈတပ်ႉသိုၵ်းႁဝ်းၶႃႈသေ ဝူၼ်ႉဝႃႈပွႆးဢၼၼႆႉ ပဵၼ်ဢၼ်ဝႆႉၼမ်ႉၼၵ်းလိုၵ်ႉလမ်ႇ ႁႅင်းယူႇ”ၼႆ ၽူႈႁၢပ်ႇထၢမ်းၵၢၼ်သိုၵ်း ၼႂ်းတပ်ႉမၢၼ်ႈ ၸဝ်ႈႁၼ်ၵေႃႉၼိုင်ႈ ထတ်းသၢင်ၼင်ႇၼႆ။\nလႆႈႁူႉၶၢဝ်ႇမႃးဝႃႈ ယူႇတီႈတူဝ် ၼၢင်းဢွင်ႇသၢၼ်းၸုၵျီႇ ဢမ်ႇႁၼ်လီလိူဝ်တပ်ႉမတေႃႇသေတႃႉၵေႃႈ ဝၢႆးသေ လႆႈၶႂၢင်ႉႁူပ်ႉထူပ်းၵၼ်တင်း ၽူႈၵွၼ်းသိုၵ်းသုင်သုတ်း ပွၵ်ႈၵမ်းၼိုင်ႈယဝ်ႉ လွင်ႈဝႃႈမၼ်းၼၢင်းၵေႃႈ ႁၵ်ႉႁွမ်တပ်ႉသိုၵ်းမၢၼ်ႈ (တပ်ႉမတေႃႇ)သေ ဢုပ်ႇဢူဝ်းၸွမ်း ၼႂ်းပၢင်ဢုပ်ႇဢူဝ်းၵႂႃႇယူႇ ၼႆယဝ်ႉ။\nယူႇၽၢႆႇ ၽူႈၵွၼ်းသိုၵ်းသုင်သုတ်းၵေႃႈ ယွၼ်ႉလွင်ႈတၢင်းႁၼ်ထိုင်ၵၢၼ်မိူင်း ပႅၵ်ႇပိူင်ႈၵၼ်လႄႈ ဢဝ်လွၵ်းလၢႆး ယိပ်းၶိူင်ႈလၵ်ႈၼၢၵ်ႈသေ တဵၵ်းတဵင်၊ ၶတ်းၸႂ်ဢဝ် ႁႂ်ႈလႆႈယူႇ ၽၢႆႇသႃႇၼၼ်ႉ  ပဵၼ်လွင်ႈတုမ်ႉတိူဝ်ႉ ၵၢၼ်ငမ်းယဵၼ်၊ ၵၢၼ်ႁူမ်ႇငမ်း ပၵ်းပိူင်မၢႆမီႈ ၸိုင်ႈမိူင်းလႄႈ  ၵၢၼ်ၶိုၼ်ႈယႂ်ႇမုၼ်းလႅင်း ၸိုင်ႈမိူင်း၊ ယွၼ်ႉၼၼ် လူဝ်ႇလႆႈၶိုၼ်သၢင်ႈ လွင်ႈၵၢၼ်ငမ်းယဵၼ် ဝႃႈၼႆ။\n\nၼႂ်းပၢင်ႁူပ်ႉထူပ်းဢုပ်ႇဢူဝ်း 2-ၸူဝ်ႈမူင်းပၢႆၼၼ်ႉ ၼိုင်ႈၵေႃႉလႂ်ႇ မီးၶႂၢင်ႉလႆႈဢုပ်ႇလၢတ်ႈ 10-ၼႃးထီးသေ ဢုပ်ႇၵၼ်လွင်ႈ တႃႇၶဵၼ်ႇတႅမ်ႈပိူင်ၶွတ်ႇၽွတ်ႈ၊ လွင်ႈငမ်းယဵၼ် ၸိူဝ်းၼႆႉယူႇယဝ်ႉ။\nၵူၺ်းၵႃႈ ၼႂ်းပၢင်ဢုပ်ႇဢူဝ်းၼၼ်ႉ ဢမ်ႇလႆႈၶေႃႈတူၵ်းလူင်း တေႉတေႉသင်သေဢိတ်း။ ပဵၼ်ပုၼ်ႈတႃႇလွၵ်းလၢႆးလီ ပုၼ်ႈတႃႇၵမ်ႉထႅမ် တႃႇၽေႃႇၼမ်ႉၽေႃႇတူဝ် ပုၼ်ႈတႃႇလႆႈၶေႃႈတူၵ်းလူင်းၵူၺ်းၼႆ ၽႈတၢင်လၢတ်ႈ ဢူးယႄးထုတ်ႉ လၢတ်ႈၼင်ႇၼႆ။\nဝၢႆးပၢင်ဢုပ်ႇဢူဝ်းယဝ်ႉၵႂႃႇ ယၢမ်းၵၢင်ၼႂ် 11:45-မူင်း မိူဝ်ႈဢွၼ်ၵၼ်ပႆၶဝ်ႈၵႂႃႇ တီႈႁွင်ႈၵိၼ်ၶဝ်ႈၼၼ်ႉ လႆႈႁၼ်ၽူႈၵွၼ်းသိုၵ်းသုင်သုတ်း လႄႈ ၼၢင်းဢွင်ႇသၢၼ်းၸုၵျီႇ လၢတ်ႈတေႃႇၵၼ်သဵင်ဝၢၼ်သေ ပႆၸွမ်းၵၼ်ၵႂႃႇယူႇယဝ်ႉ။\nၾၢင်ႁၢင်ႈၽိူၼ်ၶဝ်ႈၽၵ်း ဢၼ်ႁၢင်ႈႁႅၼ်းဝႆႉၼၼ်ႉ ပဵၼ်မိူၼ်ၼင်ႇႁၢင်ႈ-U ဝႆႉသေ ၼၢင်းဢွင်ႇသၢၼ်းလႄႈ ၽူႈၵွၼ်းသိုၵ်းသုင်သုတ်း မိၼ်းဢွင်ႇလၢႆႇ ၼင်ႈၵိၼ်တေႃႇၼႃႈၵၼ်ဝႆႉယဝ်ႉ။ ႁိမ်းၶၢင်ႈ ၼၢင်းဢွင်ႇသၢၼ်းၸုၵျီႇ မီးဢူးၶိၼ်ႇဢွင်ႇမျိၼ်ႉလႄႈ ဢူးထေးဢူးၶဝ် ၼင်ႈၸွမ်းဝႆႉ။ တင်းၵိၼ်ၶဝ်ႈၽၵ်း ႁွႆးမိုဝ်းမၢၼ်ႈသေ ဢုပ်ႇလၢတ်ႈၵၼ် ႁုၼ်ႉၶူဝ်ဢူၼ်သိူဝ်းယူႇ တႄႉတႄႉဝႃႈဝႃႈယူႇယဝ်ႉ။ ဝၢႆးၵိၼ်ၶဝ်ႈႁူမ်ႈမူႇၵၼ်ယဝ်ႉ ၸွမ်ၸိုင်ႈတူင်ႉတၵ်ႉ သူင်ႇသင်ႇ ၽူႈယႂ်ႇၵူၼ်းလူင် ၸိူဝ်းမႃးၶိုၼ်ႈႁွတ်ႈပၢင်ႁူပ်ႉထူပ်း ဢုပ်ႇဢူဝ်း တီႈပၢၵ်ႇၼႃႈၽၵ်းတူဝ်သေ ပၢင်ႁူပ်ႉထူပ်းၵိုၵ်းပိုၼ်း သွင်ၸူဝ်ႈမူင်းပၢႆ တီႈႁိူၼ်းႁေႃၸွမ်ၸိုင်ႈၵေႃႈ ပဵၼ်ဢၼ်ယဝ်ႉတူဝ် လီငၢမ်းၵႃႇယူႇယဝ်ႉ။"
  },
  {
    "title": "ၸွမ်သိုၵ်း ယွတ်ႈသိုၵ်း တွပ်ႇလၢတ်ႈလွင်ႈ ၵႂႃႇလဵပ်ႈႁဵၼ်း မိူင်း Switzerland လႄႈ လွင်ႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈ",
    "content": "Details\nPublished on 02 February 2016\nWritten by တႆးလွတ်ႈလႅဝ်း\nႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်း ယွတ်ႈသိုၵ်း တွပ်ႇၶေႃႈတွင်ႈထၢမ် တီႈၽူႈသိုဝ်ႇၶၢဝ်ႇ လွင်ႈလႆႈၵႂႃႇလဵပ်ႈႁဵၼ်း မိူင်းSwitzerland လႄႈ လွင်ႈလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈၸို်င်ႈတႆး ငဝ်ႈၸိုင်ႈလွႆတႆးလႅင်း မႃးၶၢဝ်းတၢင်းၵူႈပီႊ။\n\nမိူဝ်ႈၼႆႉ ဝၼ်းထီႉ 2.2.2016 ၸွမ်သိုၵ်း ယွတ်ႈသိုၵ်း လႆႈတွပ်ႇၶေႃႈတွင်ႈထၢမ် တီႈၽူႈသိုဝ်ႇၶၢဝ်ႇ ၵႂႃႇ ၼႂ်းၸိုင်ႈထႆးတီႈၼိုင်ႈဝႃႈ-လွင်ႈၵဝ်ၶႃႈလႄႈလုၵ်ႈၸုမ်း ၵႂႃႈလဵပ်ႈႁဵၼ်း မိူင်းSwitzerland မႃးၼႆႉ ယူတီႈၽၢႆႇၶဝ်ၽိတ်ႈမွၵ်ႈမႃး ႁႂ်ႈႁဝ်းၵႂႃႇလဵပ်ႈႁဵၼ်းတူၺ်းလႄႈ ႁဝ်းၶႃႈၵေႃႈလႆႈၵႂႃႇ၊ လွင်ႈၵႃႈၸရိပ်ႇတၢင်းလႄႈ ၵႃႈၸႂ်ႉၸၢႆႇတင်းသဵင်ၼႆႉၵေႃႈ ၽၢႆႇၶဝ်ဢဝ်ပုၼ်ႈၽွၼ်းပၼ်မူတ်း ၼႆယဝ်ႉ။\nမၼ်းၸဝ်ႈသိုပ်ႇတွပ်ႇလၢတ်ႈဝႃႈ- မိူင်းSwitzerland ၼႆႉ မီးၶိူဝ်းၵူၼ်းယႂ်ႇ 4-ၶိူဝ်း ယူႇၸွမ်းၵၼ်သေ ႁူဝ်ၵူၼ်းမီးပႅတ်ႇလၢၼ်ႉသွင်သႅၼ်ပၢႆ၊ မီး 26-ၸႄႈမိူင်း၊ ဢႃႇၼႃႇဢမ်ႇၵုမ်းၵမ်တီႈလဵဝ်၊ ဢုပ်ႉပိူင်ၵၼ်လူၺ်ႈမီးတၢင်းႁူႉ၊ ပၵ်းပိူင်ၵေႃႈ ယႂ်ႇၼႃႇ ဝႃႈၼႆ။\nလိူဝ်သေၼၼ်ႉ မၼ်းၸဝ်ႈသိုပ်ႇတွပ်ႇလၢတ်ႈ လွင်ႈတၢင်းလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈၸိုင်ႈတႆး ၵႂႃႇသၢမ်ၶေႃႈ\n1.ၶုၵ်းၶူၼ်ႉဢဝ်ၵုင်ႇမုၼ် ၽူႈဢွၼ်ႁူဝ်တႆးႁဝ်းမိူဝ်ႈၼၼ်ႉသေ ၸင်ႇလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈ၊ ပႅၵ်ႉသမ်ႉဝႃႈ ႁဝ်းသုမ်းမိူင်းမႃးၵေႃႈ ၽူႈဢွၼ်ႁူဝ်ႁဝ်း ယင်းသိူဝ်ႇတၢင်းၵၢၼ်မိူင်း မိူၼ်ၼင်ႇၵၢၼ်လုၵ်ႉၽိုၼ်ႉ ဝၼ်းမိူဝ်ႈၼႆႉဝႆႉပၼ်ယူႇ။\n2.ၶႂ်ႈႁႂ်ႈပေႃႈမႄႈပီႈၼွင်ႉၵူၼ်းမိူင်းတႆးႁဝ်းတၢင်းသဵင်ႈ ၽွမ်ႉသဵင်ပဵင်းပၢၵ်ႇၵၼ်၊ ၵူၼ်းတႆးႁဝ်းမီးပုၼ်ႈၽွၼ်း လူဝ်ႇလုၵ်ႉၽိုၼ်ႉၵၼ်၊ ဢမ်ႇၸႂ်ႈဝႃႈ ႁႂ်ႈတပ်ႉသိုၵ်းႁဵတ်းယူႇၽၢႆႇလဵဝ်ၵူၺ်း၊ ၼႂ်းဝၼ်းၸိူဝ်ႉၸၢတ်ႈၼႆႉၵေႃႈ ၸဵမ်ၵူၼ်းမိူင်းၵူၼ်းသိုၵ်း လူဝ်ႇမႃးလႅၵ်ႈလၢႆႈတၢင်းႁူႉၵၼ် မႃးၽွမ်ႉႁူမ်ႈၵၼ်။\n3.ၶႂ်ႈႁႂ်ႈဝူၼ်ႉထိုင် ဢၼႃႇၵၢတ်ႈ ဝၼ်းမိူဝ်းၼႃႈသေ လဵပ်ႈႁဵၼ်းလိုၵ်ႉလိုၵ်ႉလမ်ႇလမ်ႇသေ ႁဵတ်းၵၢၼ်ၸိူဝ်ႉၸၢတ်ႈ၊ လွင်ႈယႂ်ႇသေပိူၼ်ၼႆႉ လူဝ်ႇၸုၵ်းၼိူဝ် သဵၼ်ႈတၢင်းၵၢၼ်ၸိူဝ်ႉၸၢတ်ႈသေ ႁဵတ်းၵၢၼ်မိူင်းၵႂႃႇ ၼႆယဝ်ႉ။\nၼွၵ်ႈသေၼၼ်ႉ မၼ်းၸဝ်ႈ ၾၢၵ်ႇၵႂၢမ်းမွၵ်ႇထိုင် ပီႈၼွင်ႉၵူၼ်းမိူင်းတႆး တင်းသဵင်ႈ ထႅင်ႈသၢမ်ၶေႃႈဝႃႈ\n1.သင်ႇထိုင်ႁႂ်ႈပီႈၼွင်ႉၵူၼ်းမိူင်းတႆးႁဝ်းတင်းသဵင်ႈ တူင်ႉတိုၼ်ၵၢၼ်မိူင်းၵၼ်လႄႈ ၵၢၼ်တူင်ႇဝူင်းၵူၼ်း\n2.ႁႂ်ႈမေႃၸႂ်ႉတိုဝ်းၶိူင်ႈၶိုတ်းၵၢပ်ႈ IT ႁႂ်ႈပဵၼ်ၽွၼ်းလီ တႃႇၸိူဝ်ႉၸၢတ်ႈဝၼ်ႈမိူင်း\n3.တေဢုပ်ႇၵၢၼ်မိူင်းၵမ်းၼႆႉ လမ်ႇလွင်ႈၼႃႇ၊ မၼ်းၸၢင်ႈပိၵ်ႉဢိုတ်း တႃႇၵၢၼ်ၸိူဝ်ႉၸၢတ်ႈႁဝ်း ပုၼ်ႈဝၼ်းမိူဝ်းၼႃႈ၊ ယွၼ်ႉၼၼ် လူဝ်ႇၾၢင်ႉသေ ႁဵတ်းၵၢၼ်မိူင်းၵႂႃႇ ၼင်ႇႁိူဝ်တေဢမ်ႇလႆႈသုမ်း ၼၼ်ႉ ဝႃႈၼႆ။"
  },
  {
    "title": "တွင်ႈထၢမ် ၽူႈၶူၼ်ႉၶႂႃႉ ၸိုင်ႈမိူင်းၶႄႇ",
    "content": "Details\nPublished on 31 March 2016\nWritten by တႆးလွတ်ႈလႅဝ်း\nMs. Yun Sun ၽူႈၵပ်းသၢၼ်ၽၢႆႇၶူၼ်ႉၶႂႃႉ ႁွင်ႈၵၢၼ်ၽၢႆႇၶူၼ်ႉၶႂႃႉ Stimson ၽၢႆႇၼွၵ်ႈမိူင်း ၸိုင်ႈမိူင်းၶႄႇ ဢၼ်ပၵ်းတီႈ ၸိုင်ႈမိူင်းဢမေႇရိၵၢၼ်ႇ တွပ်ႇၶေႃႈတွင်ႈထၢမ် ဢူးၵျေႃႇၸၢၼ်ႇတႃႇ ၽူႈထတ်းလိၵ်ႈ VOA ၵဵဝ်ႇလွင်ႈၸိုင်ႈမိူင်းၶႄႇ ၵပ်းသိုပ်ႇပၼ်ႁႅင်း ၸုမ်း“ဝ” (UWSA)၊ ၵူဝ်းၵၢင်ႉ (MNDAA) လႄႈ ၵဵဝ်ႇလွင်ႈၶူင်းၵၢၼ် ဢၼ်လႆႈတီႈမျၢၼ်ႇမႃႇ။\n\nVOA ။    ။ ယွၼ်ႉပိူဝ်ႈသင် မိူင်းၶႄႇပၼ်ႁႅင်းၸုမ်း UWSA လႄႈ ၵူဝ်းၵၢင်ႉ၊ ဢၼ်ၼႆႉ မၼ်းဢမ်ႇပဵၼ်ၵၢၼ် ၶတ်းၶႂၢင်လွင်ႈငမ်းယဵၼ် ၼႂ်းမိူင်းႁူမ်ႈတုမ်မျၢၼ်ႇမႃႇႁႃႉ။\nMs. Yun Sun ။    ။ ပဵၼ်ၶေႃႈထၢမ်ဢၼ်လွင်ႈယႂ်ႇတေႉတေႉ၊ ယွၼ်ႉပိူဝ်ႈသင် မိူင်းၶႄႇၵပ်းသိုပ်ႇ ၸုမ်းလုၵ်ႉၽိုၼ်ႉ ဢၼ်ဝႃႈၼၼ်ႉ ယွၼ်ႉဝႃႈလွင်ႈၼႆႉ မီးမႃးႁူဝ်သိပ်းပီႊမိူင်းမၼ်းယဝ်ႉ၊ ၸုမ်းလုၵ်ႉၽိုၼ်ႉၶဝ်ၼႆႉ မီးလွင်ႈၵပ်းသိုပ်ႇၸမ်ၸႂ်မိူင်းၶႄႇ လူၺ်ႈပုၵ်ႉၵူဝ်ႇသုၼ်ႇတူဝ်၊ လူၺ်ႈပၢႆးမၢၵ်ႈမီး၊ ဢုပ်ႇဢူဝ်းၵပ်းသိုပ်ႇ လူၺ်ႈၵၢၼ်မိူင်း ၸိူဝ်းၼႆႉ၊  ဢၼ်ၼႆႉ ၼႂ်းပိုၼ်ႉတီႈၼၼ်ႉ ပဵၼ်မႃးၼပ်ႉႁူဝ်သိပ်းပီႊမိူင်းမၼ်းယဝ်ႉ။\nသင်တေၶိုၼ်းမႄးႁူၼ်လင် လွင်ႈငဝ်းလၢႆးၼႆႉၸိုင် တေလႆႈမီးလွင်ႈလႅၵ်ႈလၢႆႈ ငဝ်းလၢႆး ၼႂ်းပိုၼ်ႉတီႈၼၼ်ႉၵွၼ်ႇ ၸင်ႇၸၢင်ႈ၊ ဢမ်ႇၼၼ် ငဝ်းလၢႆးတႃႇပၢႆးမၢၵ်ႈမီးၶႄႇ တေၶိုၼ်ႈသင်ႉ၊ လွင်ႈလႅၵ်ႈလၢႆႈသေလွင်ႈလွင်ႈ၊ ထၢင်ႇတေႉ သင်ပဵၼ်မႃးတႄႉၸိုင်ၵွၼ်ႇ ၸၢင်ႈတေမႄးႁူၼ်လင်ၶိုၼ်းလႆႈယူႇ။\nၼႂ်းၶၢဝ်းယၢမ်းလဵဝ်ၵၼ်ၼၼ်ႉၼင်ႇၵဝ်ႇ  လႆႈငိၼ်း ၽၢႆႇတၢင်းၸိုင်ႈမိူင်းၶႄႇမိူၼ်ၵၼ်၊  သင်လူင်ပွင်ၸိုင်ႈ မိူင်းႁူမ်ႈတုမ်မျၢၼ်ႇမႃႇ ဢမ်ႇၶႂ်ႈႁူမ်ႈမိုဝ်းပွင်သၢင်ႈ ၸွမ်းႁဝ်းၸိုင် ၼင်ႇႁိုဝ်ႁဝ်း ပေႃးတေၸၢင်ႈၵမ်ၸိူၵ်ႈႁဵတ်းလႆႈ လွင်ႈဢူၼ်ႈလွင်ႈၶႅင် တေႃႇလူင်ပွင်ၸိုင်ႈ မိူင်းႁူမ်ႈတုမ်မျၢၼ်ႇမႃႇၼၼ်ႉ ႁဝ်းတေလႆႈယိပ်းၵမ်ဝႆႉ ၸုမ်းလုၵ်ႉၽုိၼ်ႉၸိူဝ်းၼႆႉ – ဝႃႈၼႆ၊ မိူဝ်ႈတေၵုမ်းထိင်းလႆႈ လူင်ပွင်ၸိုင်ႈမိူင်းႁူမ်ႈတုမ်မျၢၼ်ႇမႃႇၼၼ်ႉ ၽၢႆႇၶႄႇၶဝ်ၵမ်ႈၽွင်ႈ ယုမ်ႇယမ်ဝႃႈ ၸုမ်းလုၵ်ႉၽိုၼ်ႉ ဢၼ်မီးဢဵၼ်ႁႅင်းလူင်ၸိူဝ်းၼႆႉ တေၸၢင်ႈပဵၼ်ၶိူင်ႈမိုဝ်း ဢၼ်လီသုတ်း ၼႆၼၼ်ႉယဝ်ႉ။\nVOA ။    ။ ၵူၺ်းၵႃႈဝႃႈ မိူဝ်ႈဢွၼ်တၢင်း ၶႄႇၵမ်ႉထႅမ် ပႃႇတီႇၶွမ်ႇမိဝ်ႇၼိတ်ႉမိူင်းမၢၼ်ႈ (ပၵပ) ၵူၺ်းဝၢႆးမႃး သမ်းၶိုတ်းၵိုတ်းယင်ႉၵႂႃႇ၊ မိူဝ်ႈလဵဝ်ၼႆႉလူး သင်မီးၼမ်ႉၸႂ်ၸေႇတၼႃႇ ၼိူဝ်မိူင်းႁူမ်ႈတုမ်မျၢၼ်ႇမႃႇတေႉ သင်ၶႂ်ႈႁႂ်ႈမိူင်းႁူမ်ႈတုမ်မျၢၼ်ႇမႃႇ မီးလွင်ႈမုၼ်းလႅင်းမႂ်ႇသုင်တေႉၸိုင် ႁဵတ်းသင်လႄႈ ဢမ်ႇၵိုတ်းယင်ႉ လွင်ႈၵမ်ႉထႅမ်ပၼ်ႁႅင်း ၸုမ်းလုၵ်ႉၽိုၼ်ႉၸိူဝ်းၼၼ်ႉ။\nMs. Yun Sun ။    ။ ၵဵဝ်ႇၵပ်းဢၼ်သူဝႃႈၼႆႉသေ ၶေႃႈတုမ်ႉတွပ်ႇၽၢႆႇၶႄႇတႄႉဝႃႈ ၶဝ်ၵိုတ်းယင်ႉပႅတ်ႈ လွင်ႈၸွႆႈထႅမ် ပႃႇတီႇၶွမ်ႇမိဝ်ႇၼိတ်ႉမိူင်းမၢၼ်ႈ မိူဝ်ႈပၢၼ် လူင်ပွင်ၸိုင်ႈသိုၵ်းမၢၼ်ႈၼၼ်ႉ၊ ယွၼ်ႉၼၼ် ပၵပ လႆႈလူမ်ႉၸူမ်ၵႂႃႇ၊ ပေႃးယဝ်ႉ ၸိူဝ်းႁဝ်းလႆႈၸွႆႈထႅမ် လူင်ပွင်ၸိုင်ႈသိုၵ်းမၢၼ်ႈမႃး ၶၢဝ်းတၢင်းႁိုင် သၢဝ်းပီႊပၢႆ၊ ပႅၵ်ႉသမ်ႉ ၸၢတ်ႈၸိုင်ႈလုမ်ႈၾႃႉ တႅပ်းတတ်းပၼ်တၢမ်ႇၵေႃႈယႃႇ မိူင်းၶႄႇႁဝ်းလႆႈၸႂ်ႉ ဢႃႇၼႃႇ/ဢၢမ်းၼၢတ်ႈဝီႇတူဝ်ႇ သေ ပၢၵ်ႈဢီးပၼ်ႁႂ်ႈၵွၼ်ႇ၊ ၵူၺ်းၵႃႈဝႃႈ ပုၼ်ႈတႃႇမိူင်းၶႄႇ သမ်ႉမီးၽွၼ်းလီသင်ပၼ်၊ တေႃႈၼင်ႇၶူင်းၵၢၼ် ဢၼ်ႁဵတ်းၸွမ်းၸိုင်ႈမိူင်းၶႄႇႁဝ်း ၸိူဝ်းသူတင်းၵိုတ်းယင်ႉပႅတ်ႈ၊ ၸိူဝ်းသူ တင်းၶိုၼ်းမႄး ဝၢႆႇၼႃႈၵႂႃႇၸူး တၢင်းမိူင်းဢမေႇရိၵၢၼ်ႇပႅတ်ႈ၊ ပေႃးၼႆၸိုင် ပုၼ်ႈတႃႇမိူင်းႁူမ်ႈတုမ်မျၢၼ်ႇမႃႇၼၼ်ႉ ႁဝ်းဢမ်ႇၸၢင်ႈႁဵတ်းသင်လိူဝ်သေၼႆႉထႅင်ႈၼႆ ၽၢႆႇမိူင်းၶႄႇ တုမ်ႉတွပ်ႇၼင်ႇၼႆ။\nသင်မႃးတူၺ်း ဢၼ်ၼႆႉၸိုင် ၽၢႆႇမိူင်းၶႄႇၶဝ် ယုမ်ႇယမ်ဝႃႈ ထုၵ်ႇလီလႆႈၸႂ်ႉတိုဝ်း ၸုမ်းၸၢဝ်းၶိူဝ်း ဢၼ်မီးႁိမ်းလႅၼ်လိၼ်မၢင်ၸိူဝ်း ပဵၼ်ၶိူင်ႈမိုဝ်းသေ ၵုမ်းၵမ်မိူင်းႁူမ်ႈတုမ်မျၢၼ်ႇမႃႇၵႂႃႇၼႆ ၶႃႈၼၢင်းထၢင်ႇၸိူင်ႉၼႆ။\nVOA ။    ။ ၵူၺ်းၵႃႈဝႃႈ မိူင်းႁူမ်ႈတုမ်မျၢၼ်ႇမႃႇၼႆႉ ယွၼ်ႉပိူဝ်ႈၶႄႇသေ ဢမ်ႇၵိုတ်းဢီႈသင်ယဝ်ႉ၊ ၼမ်ႉလိၼ်ႁိၼ်ၽႃၵေႃႈ လႆႈမူတ်းသဵင်ႈယဝ်ႉ၊ သႅင်ၶဵဝ်၊ ၼမ်ႉမၼ်းမဵၼ်၊ မႆႈသၵ်း ၸိူဝ်းၼႆႆႉၵေႃႈ ဝၢႆးမွတ်ႇၵႂႃႇသဵင်ႈယဝ်ႉ၊ ဢၼ်ၼႆႉဢမ်ႇၽဵင်ႇပဵင်း၊ မၵ်းမၼ်ႈဝႃႈ မိူင်းၶႄႇၼႆႉ တင်ႈၸႂ်ဢဝ်ၼမ်ႉတွၼ်းၽွၼ်းလီၵႂႃႇမူတ်း၊ လွင်ႈၼႆႉ ၶႄႇ ၶႂ်ႈဝႃႈႁိုဝ်။\nMs. Yun Sun ။    ။ တီႈဢၼ်ၽၢႆႇၶႄႇ ၶႂ်ႈၶိုၼ်းဝႃႈၼၼ်ႉတႄႉ မိူဝ်ႈပၢၼ်တႂ်ႈ လူင်ပွင်ၸိုင်ႈသိုၵ်းမၢၼ်ႈဢုပ်ႉပိူင်ႇၼၼ်ႉ မိူင်းႁူမ်ႈတုမ်မျၢၼ်ႇမႃႇၼႆႉ လႆႈထုၵ်ႇၺႃးတၢမ်ႇ ဢဝ်လိူင်ႈ တၢင်ႇၸိုင်ႈမိူင်းဝႆႉ၊ ယူႇတီႈမိူင်းႁူမ်ႈတုမ်မျၢၼ်ႇမႃႇသေ ပုၼ်ႈတႃႇတေၸၢင်ႈလႆႈ လွင်ႈၸွႆႈထႅမ်တီႈတၢင်ႇၸိုင်ႈမိူင်း ၼၼ်ႉၵေႃႈ ဢမ်ႇမီးတၢင်းလိူၵ်ႈတၢင်ႇလွင်ႈထႅင်ႈ၊ မိူင်းၶႄႇၼႆႉ ပဵၼ်ၽူႈၶဝ်ႈၸုမ်း တူဝ်ႈတၼ်း ၶွင်ႇသီႇႁူမ်ႇလူမ်ႈ ၸၢတ်ႈၸိုင်ႈလုမ်ႈၾႃႉဝႆႉ၊  လွင်ႈဢၼ်မိူင်းႁူမ်ႈတုမ်မျၢၼ်ႇမႃႇ လႆႈထူပ်းၺႃးတၢမ်ႇၼၼ်ႉၵေႃႈ မီးမိူင်းၶႄႇၵူၺ်း ၸႂ်ႉလွၵ်းလၢႆးဢႃႇၼႃႇဝီႇတူဝ်ႇသေ ပၢၵ်ႈဢီးပၼ်ႁႂ်ႈလႆႈ၊ မိူင်းဢိၼ်ႇတိယ လႄႈ ဢႃႇသီႇယႅၼ်ႇၵေႃႈ ဢမ်ႇႁဵတ်းပၼ်လႆႈ၊ ပေႃးဝႃႈၼႆၸိုင် မိူဝ်ႈဢၼ်မိူင်းႁူမ်ႈတုမ်မျၢၼ်ႇမႃႇ ႁၢမ်းပီႈၼွင်ႉယူႇၼၼ်ႉ မီးမိူင်းၶႄႇၵူၺ်း ၸွႆႈထႅမ်ပၼ်ႁႂ်ႈလႆႈ၊ ပုၼ်ႈတႃႇၶူင်းၵၢၼ်ပၢႆးမၢၵ်ႈမီးမိူင်းၶႄႇၵေႃႈ မိူင်းႁူမ်ႈတုမ်မျၢၼ်ႇမႃႇ လႆႈႁဵတ်းသၢင်ႈၸွမ်း၊ ယွၼ်ႉၼၼ် ဢၼ်ၼႆႉ တေလႆႈဝႃႈ မီးလွင်ႈၽဵင်ႇပဵင်းယူႇ။\nတီႈတေႉ မိူင်းၶႄႇၵေႃႈ လၢတ်ႈတီႈၶႃႈၼၢင်းယူႇဝႃႈ မိူင်းၶႄႇမီးတင်းလိူၵ်ႈထႅင်ႈတင်းၼမ်၊ ၵူၺ်းၵႃႈ မိူင်းႁူမ်ႈတုမ်မျၢၼ်ႇမႃႇၼၼ်ႉၵူၺ်းဢိူဝ်ႈ လိူဝ်သေမိူင်းၶႄႇ ဢမ်ႇမီးတၢင်းလိူၵ်ႈထႅင်ႈ တၢင်ႇတၢင်းၼႆ၊ ဢၼ်ၼႆႉ ၶႃႈၼၢင်း ဢမ်ႇၸႂ်ႈဝႃႈတၢင်တူဝ်မိူင်းၶႄႇသေ လၢတ်ႈၼင်ႇၵဝ်ႇ၊ ပဵၼ်ၽူႈၶူၼ်ႉၶႂႃႉ ၵေႃႉၼိုင်ႈၵူၺ်း ၼႆယဝ်ႉ။"
  },
  {
    "title": "ၸဝ်ႈယွတ်ႈသိုၵ်း ၼႂ်းသၢႆတႃၵဝ်ၶႃႈ ပဵၼ်PSO",
    "content": "Details\nCreated on 08 February 2017\nWritten by တႆးလွတ်ႈလႅဝ်း\nပေႃးမႃးလဵပ်ႈႁဵၼ်းတူၺ်း ၽူႈဢွၼ်ႁူဝ်တႆး ၼႂ်းပၢၼ်လၢႆးလုၵ်ႉၽိုၼ်ႉ ပၢၼ်သိုပ်ႇပၢၼ်ၼႆၸိုင် တေလႆႈႁၼ် မီးၽူႈဢွၼ်ႁူဝ် လၢႆသႅၼ်း လၢၵ်ႇလၢႆတင်းၼမ်။\n\nၵမ်ႈၽွင်ႈ ၵတ်ႉၶႅၼ်ႇ ၽၢႆႇၵၢၼ်မိူင်း၊ ၵမ်ႈၽွင်ႈ လူင်ႉလႅၼ်ႇ ၽၢႆႇၵၢၼ်သိုၵ်း၊ ၵမ်ႈၽွင်ႈ ပေႉၵၢၼ်မၢၵ်ႈမီး၊ ၵမ်ႈၽွင်ႈပေႉၵၢၼ်ဢုပ်ႉပိူင်ႇ၊ ၵၢၼ်သူၼ်းတုမ် ၼႆသေ ၵိူတ်ႇဢွၵ်ႇမႃး ၽူႈဢွၼ်ႁူဝ်တႆး ၼႂ်းတူင်ႇဝူင်းလၢႆးလုၵ်ႉၽိုၼ်ႉ တင်ႈတႄႇ ပၢၼ်ၼုမ်ႇသိုၵ်းႁၢၼ်၊ ပၢၼ်ၸဝ်ႈၼွႆႉထိုင် ပၢၼ်ၸဝ်ႈပၢင်ႇၾႃႉ၊ ပၢၼ်ၸဝ်ႈယွတ်ႈသိုၵ်း။\nဢိင်ၼိူဝ် ၵဝ်ႈၶႃႈ လႆႈယူႇၸမ် တိတ်းတၢမ်း ႁူဝ်ပဝ်ႈလူင် ၸဝ်ႈယွတ်ႈသိုၵ်း ၼႂ်းတွၼ်ႈပုၼ်ႈၽွၼ်း ပဵၼ် ၽူႈမီးၸၼ်ႉၵိုၵ်းတူဝ်(PSO) ၶၢဝ်းတၢင်း ၸမ်(10)ပီႊၼၼ်ႉသေ ၵဝ်ၶႃႈ ႁၼ်ထိုင် ၼိူဝ်မၼ်းၸဝ်ႈ ၸိူင်ႉႁိုဝ်ၽွင်ႈ ၼႆၼၼ်ႉ ယွၼ်းတေႃႉတႆႇၶႆႈလၢတ်ႈၼႄ ႁႂ်ႈပေႃးပဵၼ်တီႈ ၸၢင်ႈလဵပ်ႈႁဵၼ်းႁူႉလွင်ႈ ပၢႆးဝူၼ်ႉ၊ ၼမ်ႉၸႂ်၊ ၼမ်ႉၵတ်ႉ၊ လၢႆးဢွၼ်ႁူဝ်၊ လၢႆးဝၢင်းၽႅၼ် ဢိၵ်ႇတင်း လၢႆးတူၺ်းထိုင် ၼိူဝ်လုၵ်ႈၸုမ်း ၸိူင်ႉႁိုဝ် လႄႈ ႁႂ်ႈၸၢင်ႈႁူႉဝႃႈ မၼ်းၸဝ်ႈ ပဵၼ်ၽူႈဢွၼ်ႁူဝ်ၸိူင်ႉႁိုဝ်။\nပၢႆးဝူၼ်ႉ\nယုမ်ႇယမ်ၼိူဝ် ထွတ်ႈမျၢတ်ႈ(4)ယိူင်ႈ- ၸိူဝ်ႉၸၢတ်ႈ၊ ဝၢၼ်ႈမိူင်း၊ ၽႃႇသႃႇ၊ သႃႇသၼႃႇ ပဵၼ်လၵ်းသေ မၼ်းၸဝ်ႈ ဝူၼ်ႉႁဵတ်းဝူၼ်ႉသၢင်ႈ၊ ပၢႆးဝူၼ်ႉၽၢႆႇသၢႆႉလႄႈ ပၢႆးဝူၼ်ႉၽၢႆႇၶႂႃ၊ လၢႆးၶွမ်ႇမိဝ်ႇၼိတ်ႉ၊ လၢႆးသူဝ်ႇ သျႄႇလိတ်ႉ၊ လၢႆးၸဝ်ႈဢလင်း(ၸဝ်ႈငိုၼ်းထုၼ်း)ၸိူဝ်းၼႆႉ လဵပ်ႈႁဵၼ်းသေတႃႉ မၼ်းၸဝ်ႈဢမ်ႇၸွမ်း ၽၢႆႇလႂ် ဢမ်ႇၵိူင်းၽၢႆႇလႂ်တင်းပိုၵ်း၊ လိူၵ်ႈဢဝ်တီႈလီ လွၼ်ႉၵႅၼ် ၼႂ်းၵႃႈ ပၢႆးဝူၼ်ႉလၢႆဢၼ်ၼၼ်ႉသေ ဢဝ်မႃးၸႂ်ႉတိုဝ်း တႃႇမုၵ်ႉၸုမ်းလႄႈ ၸိူဝ်ႉၸၢတ်ႈတူဝ်ၵဝ်ႇ၊ ဢမ်ႇႁူဝ်ၶႅင်ပူၼ်ႉ၊ ဢမ်ႇဢူၼ်ႈဢွၼ်ႇပူၼ်ႉ၊ ပႆၸွမ်းသဵၼ်ႈတၢင်းသၢႆၵၢင် လူၺ်ႈၸႂ်ၵတ်းၸႂ်ယဵၼ်၊ ဢမ်ႇတွၼ်ႉႁိပ်ႈႁွၼ်ႉလိူတ်ႇမႆႈ ႁိပ်ႈၼႅတ်ႈ၊ မေႃ လိူၵ်ႈဢဝ် ပၢႆးဝူၼ်ႉဢၼ်ၸႅတ်ႈ ၼႂ်းၵႄႈဢၼ်ပွမ် တင်းၼမ်။\nၼမ်ႉၸႂ်\nၼမ်ႉၸႂ်ႁၵ်ႉၸိူဝ်ႉၸၢတ်ႈ ႁၢဝ်ႈႁႅင်း၊ ၵူၺ်းၵႃႈ ဢမ်ႇၸႂ်ႈလၢႆးတႃမွတ်ႇႁၵ်ႉၸိူဝ်ႉၸၢတ်ႈ၊ မၼ်းၸဝ်ႈ မေႃတူၺ်ႈ ပုၼ်ႈပိူၼ်ႈပုၼ်ႈႁဝ်း၊ မေႃႁၼ်ၸႂ်ပိူၼ်ႈၸႂ်ႁဝ်း၊ ယိပ်းၸႂ်ႉလၢႆး ၵႂၢင်ႈၵႅပ်ႈ ၶႅင်ဢူၼ်ႈ၊ တေႃႇႁဝ်းၼင်ႇၵၼ် ၸႂ်ႉလၢႆးၵႂၢင်ႈဢူၼ်ႈ၊ တေႃႇၽူႈၶဵၼ် ၸႂ်ႉလၢႆးၵႅပ်ႈၶႅင်၊ မီးၼမ်ႉၸႂ် ဢမ်ႇယွမ်းသုမ်းၵၢၼ်ႉ ပၼ်ၽူႈၶဵၼ်လႃးလႃး။ မီးၼမ်ႉၸႂ်တေႃႇသူႈ ႁႂ်ႈပေႃးထိုင် ယိူင်းမၢႆ လူၺ်ႈ ၸႂ်ႉလၢႆးဢၼ်သင်ႇထုၵ်ႇ။\nၼမ်ႉၵတ်ႉ\nႁႂ်ႈၶိုတ်းတၼ်း ငဝ်းလၢႆး ၵၢၼ်မိူင်း၊ ၵၢၼ်သိုၵ်း ဢိၵ်ႇၵၢၼ်တၢင်ႇမဵဝ်းၼၼ်ႉ မၼ်းၸဝ်ႈ လပ်ႉၼမ်ႉၵတ်ႉ တူဝ်ၵဝ်ႇတႃႇသေႇ၊ ၵၢၼ်လဵပ်ႈႁဵၼ်းၼႆႉ ဢမ်ႇတွၼ်ႉပၼ်ၶၢတ်ႇသေပွၵ်ႈ။ ၸႂ်ႉလၢႆး လဵပ်ႈႁဵၼ်းႁင်းၵူၺ်း (Self-Study)လႄႈ လဵပ်ႈႁဵၼ်းတီႈ တၢင်ႇၵေႃႉ(ၽူႈလူင်ႉလႅၼ်ႇၶဝ်)၊ တၢင်ႇတီႈ (ႁူင်းႁဵၼ်း)၊ မေႃၶဝ်ႈႁႃ ၽူႈမီးပိုၼ်ႉႁူႉ လၢႆၽၢႆႇလႄႈ ၵဵပ်းတွမ်တၢင်းႁူႉ သႂ်ႇတူဝ် ပုၼ်ႈတႃႇ ၸိူဝ်ႉၸၢတ်ႈ။ လူလိၵ်ႈလႄႈ ၽိုၼ်ၶၢဝ်ႇၵူႈဝၼ်း၊ ထွမ်ႇတူၺ်း ၶၢဝ်ႇငၢဝ်း ၼႂ်းရေႇတီႇယူဝ်ႇ၊ ၼႂ်းထီးဝီး(TV) ၸွမ်းၵူႈဝၼ်းလႄႈ ႁူႉတၼ်းၶိုတ်း ငဝ်းလၢႆး ၵူႈလွင်ႈ ဢၼ်လႅၵ်ႈလၢႆႈ ပိၼ်ႇပၢႆႇယူႇတႃႇသေႇ။ ၵွပ်ႈၼၼ် တေလႆႈဝၢင်းၽႅၼ် ၵၢၼ်ငၢၼ်း ၸွမ်းငဝ်းလၢႆး ဢၼ်လႅၵ်ႈလၢႆႈယူႇၼၼ်ႉ ၶိုတ်းၶိုတ်းတၼ်းတၼ်း ၸွမ်းၶၢဝ်းယၢမ်း။\nလၢႆးဢွၼ်ႁူဝ်\nႁဵတ်းၸွမ်း လၢႆးၵၢၼ်ပိူင်ၵၢၼ် ၽူႈဢွၼ်ႁူဝ် တႅတ်ႈတေႃး။ ၵၢၼ်လမ်ႇလွင်ႈ ၶိုၵ်ႉလိုၵ်ႉ မိူၼ်ၼင်ႇ တေလႅၵ်ႈလၢႆႈ ပေႃႇလသီႇ၊ တေပိုတ်ႇၼႃႈသိုၵ်း ၸိူဝ်းၼႆႉ ၸႂ်ႉလၢႆး ႁူမ်ႈႁွမ်း ဢွၼ်ႁူဝ် (Collective Leadership) ႁဵတ်းသၢင်ႈမႃးတႃႇသေႇ၊ မေႃႁပ်ႉထွမ်ႇသဵင်ႇ ၸၼ်ႉပႃႈတႂ်ႈ ပၼ်တၢင်းႁၼ်ထိုင်လႄႈ မေႃ ဢဝ်မႃးပဵၼ်ပၢႆးဝူၼ်ႉၸွမ်း၊ မိူဝ်ႈၽွင်းယၢမ်း ၶိုၵ်ႉၶၵ်ႉ လမ်ႇလွင်ႈၼၼ်ႉ မေႃၶဝ်ႈႁႃ ၽူႈမီးပိုၼ်ႉႁူႉ၊ ၽူႈမီး တူဝ်ထူပ်း တႃႁၼ်ၼမ်ၶဝ် တင်းလၢႆသေ ယွၼ်းတၢင်းႁၼ်ထိုင်၊ ဢဝ်လၢႆးၵႄႈၶႆပၼ်ႁႃ တီႈၶဝ်ၸဝ်ႈ။\nလၢႆးဝၢင်းၽႅၼ်\nႁူႉၶေႃႈမုၼ်း တဵမ်ထူၼ်ႈယဝ်ႉ ၸင်ႇႁူမ်ႈၵၼ် ဝၢင်းၽႅၼ် ၵၢၼ်ငၢၼ်း ၵူႈလွင်ႈလွင်ႈ၊ မေႃဢဝ်တူဝ်ထူပ်း လႄႈ ၶေႃႈမုၼ်း ၵဵဝ်ႇၵၢၼ်ၼၼ်ႉ လေႃးၵၼ်သေ ဝၢင်းၽႅၼ်၊ မၢင်ပွၵ်ႈ တမ်တူဝ် မၼ်းၸဝ်ႈ ၵႂႃႇတူၺ်း ငဝ်းလၢႆး ၵၢၼ်ငၢၼ်းယဝ်ႉ ၸင်ႇဝၢင်းၽႅၼ်၊ တႃႇၽေႃႇၼမ်ႉၼႄတူဝ် ၵၢၼ်ဝၢင်းၽႅၼ်ဝႆႉၼၼ်ႉ မေႃလိူၵ်ႈ ၸႂ်ႉၵူၼ်းတင်းၵၢၼ် ႁႂ်ႈၶူပ်းမႅၼ်ႈ ၵိုၵ်းၵိုင်ႇငၢမ်ႇၵၼ်။\nလၢႆးတူၺ်းထိုင်ၼိူဝ် လုၵ်ႈၸုမ်း\nမၼ်းၸဝ်ႈ မေႃတူၺ်းထိုင် လွင်ႈယၢပ်ႇၽိုတ်ႇ လုၵ်ႈၸုမ်း ၸၼ်ႉပႃႈတႂ်ႈ ၼင်ႇပွင်ပဵၼ်လႆႈ၊ မၼ်းၸဝ်ႈ တွင်းၵိုမ်းယူႇ လွင်ႈဝႃႈ မီးလုၵ်ႈၸုမ်းလီ ၵေႃႉသိုၵ်း ၵေႃႉႁၢၼ် ၸၼ်ႉပႃႈတႂ်ႈလီလႄႈ မုၵ်ႉၸုမ်း ၸင်ႇတင်ႈၶိုၼ်ႈမႃးလႆႈ မၼ်းၵိုမ်း ၼႅၼ်ႈၼႃ ယိုၼ်းယၢဝ်း။ ဢၼ်ၶၢမ်ႇယၢပ်ႇၶၢမ်ႇၽိုတ်ႇ သုတ်းပိူၼ်ႈ တႃႇမုၵ်ႉၸုမ်းၼၼ်ႉၵေႃႈ ပဵၼ်ၵေႃႉသိုၵ်းၵေႃႉႁၢၼ် ပႃႈတႂ်ႈၼႆ မၼ်းၸဝ်ႈဢမ်ႇလူင်လိုမ်း၊ မၼ်းၸဝ်ႈ မၵ်းမၼ်ႈ လွင်ႈၶဝ် ၶၢမ်ႇၸုၼ်ႉၽႃႈ လၢႆလွင်ႈသေ ႁဵတ်းသၢင်ႈမႃးၼၼ်ႉ မီးယူႇ ၼႂ်ႁူဝ်ၸႂ် မၼ်းၸဝ်ႈ တႃႇသေႇ။ ၵွပ်ႈၼၼ် ၵိုင်ႇထိူၵ်ႈ တူၺ်းထိုင် ၸိူင်ႉႁိုဝ် ၼိူဝ်လုၵ်ႈၼွင်ႉပွင်ႈပၢႆ ၸိူဝ်းထူပ်းလွင်ႈ ယၢပ်ႇယဵၼ်း လၢႆလွင်ႈၼၼ်ႉ မၼ်းၸဝ်ႈ တူဝ်ႈတၼ်း ၸွႆႈထႅမ် ၸွမ်းၼင်ႇပိူင်မုၵ်ႉၸုမ်းမီးၵူၺ်းဢမ်ႇၵႃႈ ယူႇတီႈသုၼ်ႇတူဝ်သေ ၵိုင်ႇထိူၵ်ႈၼင်ႇႁိုဝ် လႆႈၸွႆႈထႅမ်ၵေႃႈ မီးတင်းၼမ်ၼႆ ၵဝ်ၶႃႈႁဝ်း ထူပ်းၺႃး ႁၼ်တႂ်ႈတႃ ၼႂ်းၶၢဝ်းတၢင်း လႆႈဢဝ် ပုၼ်ႈၽွၼ်း ပဵၼ်ၽူႈမီးၸၼ်ႉၵိုၵ်းတူဝ် မၼ်းၸဝ်ႈ။\nပေႃးတေလၢတ်ႈၼႄ လွင်ႈၵၢၼ်လီ လၢႆလၢႆဢၼ် ဢၼ်မၼ်းၸဝ်ႈ လႆႈႁဵတ်းသၢင်ႈမႃး  တႃႇလုၵ်ႈၸုမ်း၊ တႃႇမုၵ်ႉၸုမ်း၊ တႃႇၸိူဝ်ႉၸၢတ်ႈၼႆၸိုင် မီးတင်းၼမ်တင်းလၢႆလႄႈ ပေႃးတေလၢတ်ႈၼႄၸိုင် လၢတ်ႈပေႃး ဢမ်ႇသဵင်ႈလႆႈ၊ ပေႃးတေတႅမ်ႈၼႄၵေႃႈ တႅမ်ႈပေႃးဢမ်ႇသုတ်းလႆႈ။ ၼႂ်းၵႃႈ လွင်ႈလီ မၼ်း ၸဝ်ႈ လႆႈႁဵတ်းသၢင်ႈမႃး တႃႇၸိူဝ်ႉၸၢတ်ႈ မီးတင်းၼမ်ၼၼ်ႉ ၵဝ်ၶႃႈ ထူၵ်းဢွၵ်ႇမွၵ်ႇၼႄ မွၵ်ႈၵႃႈၼႆႉ ၵေႃႈ ယုမ်ႇယမ်ဝႃႈ ၽူႈလူလိၵ်ႈႁဝ်းၶဝ် တေႁပ်ႉႁူႉႁၼ် လွင်ႈၾၢင်ႁၢင်ႈ ၸဝ်ႈယွတ်ႈသိုၵ်း ၼိုင်ႈပွတ်း ၼိုင်ႈတွၼ်ႈယူႇ။\nပေႃးပဵၼ်ၵူၼ်း ႁူဝ်မူၼ်းၸီႉၾႃႉ ယူႇသဝ်းၼႂ်းၶူင်းၵၢင်ယူႇတေႉၸိုင် ဢၼ်လီလႄႈ ဢၼ်ယုပ်ႈယွမ်း ၼမ် လႄႈဢေႇၼႆႉ မၼ်းတိုၼ်း ၵိုၵ်းၵၼ်မႃး ၼင်ၽႃႇမိုဝ်းလင်မိုဝ်း၊ ၵူၼ်းၵေႃႉၼၼ်ႉ ဢၼ်လီမၼ်းၼမ်ႁႃႉ၊ ဢၼ်ယုပ်ႈယွမ်း မၼ်းၼမ်ႁႃႉ ၼႆသေ ဢဝ်မႆႉထတ်း လွင်ႈၼႆႉ တႅပ်းတတ်း ၵႃႈၶၼ်ၵူၼ်းမႃး။ ပေႃးမၼ်း ႁဵတ်းမႃး ၵၢၼ်လီၼမ်ၵေႃႈ တေမၵ်းမၼ်ႈပဵၼ်ၵူၼ်းလီ၊ ပေႃးမၼ်းႁဵတ်းၵၢၼ် ဢမ်ႇလီ၊ မီးလွင်ႈယုပ်ႈယွမ်းၼမ်ၵေႃႈ တေမၵ်းမၼ်ႈ မၼ်းပဵၼ်ၵူၼ်း မီးလွင်ႈယုပ်ႈယွမ်းၼမ် ၼႆၼၼ်ႉ ပဵၼ်ပိူင် ၶူင်းၵၢင် မႃးၸဵမ်လႂ်။\nၼိူဝ်ၸဝ်ႈယွတ်ႈသိုၵ်းၼႆႉ ပေႃးတေ ဢဝ်လွင်ႈလီလႄႈ လွင်ႈယုပ်ႈယွမ်းမၼ်းၸဝ်ႈ မႃးတႅၵ်ႈၼိူင်းၵၼ် ၸိုင် ၵဝ်ႈၶႃႈ ႁတ်းလၢတ်ႈ ပုတ်းၶၢတ်ႇ ၸႅင်ႈလႅင်း တႅတ်ႈတေႃးဝႃႈ မၼ်းၸဝ်ႈၼႆႉ လွင်ႈယုပ်ႈယွမ်း တေႃႉတေႉမီးၼိုင်ႈၶႅၵ်း၊ လွင်ႈလီမီးၼိုင်ႈၸွႆႉၼႆ ၵဝ်ႈၶႃႈႁတ်းလၢတ်ႈၵမ်ႉထႅမ် တဵမ်ႁူဝ်ပၢၵ်ႇ ပဵၼ်ရွႆႉ။"
  },
  {
    "title": "ၶၢဝ်ႇသုၼ်ႇလႆႈသုၼ်ႇပဵၼ်ၵူၼ်း သိုၵ်းပလွင်ႈ TNLA တိၺွပ်းပေႃႉထုပ်ႉၵူၼ်းမိူင်း ပွတ်းသၼ်လွႆၵျွၵ်ႉမႄး",
    "content": "ၵူၼ်းမိူင်း ၸိူဝ်းယူႇသဝ်းၸွမ်း ပွတ်းသၼ်လွႆ ၸႄႈဝဵင်းၵျွၵ်ႉမႄး ထုၵ်ႇၺႃးၸုမ်းသိုၵ်းပလွင်ႈ TNLA ဢထမ်ႇမတိၺွပ်း ဢဝ်တူဝ်ၵႂႃႇၵုမ်ၶင်၊ ၵမ်ႈၽွင်ႈၺႃးပေႃႉထုပ်ႉသေပွႆႇပၼ်ၶိုၼ်း၊ ၵမ်ႈၽွင်းယွၼ်းငိုၼ်းၵႃႈတူဝ်သေ ၸင်ႇပွႆႇပၼ် ၼႆယဝ်ႉ။\n\nသိုၵ်းပလွင်ႈ TNLA တိၺွပ်းပေႃႉထုပ်ႉၵူၼ်းမိူင်း ပွတ်းသၼ်လွႆၵျွၵ်ႉမႄး\nမိူဝ်ႈဝၼ်းထီႉ 20 March 2017 ယၢမ်းၵၢင်ၶမ်ႈမွၵ်ႈ 20:00-မူင်း ပူၼ်ႉမႃးၼၼ်ႉ ၸုမ်းသိုၵ်းပလွင်ႈ TNLA ၶဝ်ႈၵႂႃႇၼႂ်းဝၢၼ်ႈၶူဝ်ဢုင် ဢိူင်ႇပၢင်မၢၵ်ႇမိုဝ်း ၸႄႈဝဵင်းၵျွၵ်ႉမႄးသေ တိၺွပ်းဢဝ်ၵူၼ်းဝၢၼ်ႈ ၸိုဝ်ႈႁွင်ႉ 1)ၸၢႆးတူဝ်း ဢႃႇယု 30-ပီႊ လုၵ်ႈၸၢႆး ပႃႈသူၺ်ႇ (ပေႃႈသဵင်ႈၵၢမ်ႇ)၊ 2)ၸၢႆးယူႉ ဢႃႇယု 35-ပီႊ လုၵ်ႈၸၢႆး လုင်းဝၼ်ႇၼ + ပႃႈသႃႇ၊ 3)ၸၢႆးၵူမ်း ဢႃႇယု 21-ပီႊ လုၵ်ႈၸၢႆး လုင်းတၢၼ်းမွင်ႇ + ပႃႈၵိုတ်း ၶဝ်သၢမ်ၵေႃႉ ၼႆယဝ်ႉ။\nဝၢႆးၼၼ်ႉ ၸိူဝ်းပဵၼ် ၽူႈယႂ်ႇၵူၼ်းလူင်ဝၢၼ်ႈၶူဝ်ဢုင်- ပူႇၵၢင်ႉ ၸၢႆးၼၼ်ႇတိယ ဢႃႇယု 27-ပီႊ လုၵ်ႈၸၢႆး လုင်းၸၢႆးၵျႃႇ + ပႃႈလီ လႄႈ ၽူႈမၢႆ ၸၢႆးၼုမ်ႇ ဢႃႇယု 23-ပီႊ လုၵ်ႈၸၢႆး လုင်းသၢင်ႇလႃႉ + ပႃႈဢိင်ႇ ၶဝ်သွင်ၵေႃႉ တၢင်တူဝ်ၵူၼ်းဝၢၼ်ႈသေ ၵႂႃႇယွၼ်းၼွမ်း ႁႂ်ႈပွႆႇပၼ်ၶိုၼ်းၵူၼ်းဝၢၼ်ႈ သၢမ်ၵေႃႉၼၼ်ႉ ၼႆသေ ထုၵ်ႇၺႃးၸုမ်းသိုၵ်းပလွင်ႈ TNLA တိၺွပ်းၵုမ်ၶင် ၶဝ်သွင်ၵေႃႉဝႆႉထႅင်ႈ ၼႆယဝ်ႉ။\nလႆႈႁူႉဝႃႈ မိူဝ်ႈယၢမ်းသိုၵ်းလွႆ TNLA တိၺွပ်းဢဝ်တူဝ်ၶဝ်သၢမ်ၵေႃႉ တီႈဝၢၼ်ႈၼၼ်ႉ ၶဝ်ၺႃးပေႃႉပေႃႉထုပ်ႉထုပ်ႉ၊ မိူၼ်ၼင်ႇ ၵေႃႉၸိုဝ်ႈၸၢႆးတူဝ်းၼၼ်ႉ TNLA လွၼ်ႈသိူဝ်ႈလွၼ်ႈၵူၼ်မၼ်း ပွႆႇႁႂ်ႈၼုင်ၵူၼ်ပွတ်း တၢင်းၼႂ်းလၢႆလၢႆၵူၺ်းသေ ပေႃႉထုပ်ႉ၊ ယဝ်ႉဢဝ်ၵႂႃႇတၢင်း ဝၢၼ်ႈပႃႇလႅင် ဢိူင်ႇပႃႇလႅင် ဢၼ်ပဵၼ်တီႈတင်ႈတပ်ႉ ငဝ်ႈၸိုင်ႈ TNLA ၼႆယဝ်ႉ။\nၵူၼ်းဝၢၼ်ႈ 5-ၵေႃႉ ၸိူဝ်းထုၵ်ႇ ၸုမ်းသိုၵ်းပလွင်ႈ TNLA တိၺွပ်းၵုမ်းၶင်ဝႆႉ တီႈပႃႇလႅင်ၼၼ်ႉ လႆႈႁူႉဝႃႈ မိူဝ်ႈဝႃးဝၼ်းထီႉ 23 March 2017 ၼႆႉ ၺႃးပေႃႉထုပ်ႉသေ ပွႆႇပၼ်ၶိုၼ်းယဝ်ႉ တႃႇ 4-ၵေႃႉ၊ ၵူၺ်းၵႃႈ ၸၢႆးတူဝ်း ၼၼ်ႉတႄႉ ပေႃးဢမ်ႇဢဝ်ငိုၼ်း 15-သႅၼ်ပျႃး ၵႂႃႇလႅၵ်ႈ တေဢမ်ႇပွႆႇ ဝႃႈၼႆ။\nၵဵဝ်ႇၵပ်းလွင်ႈၼႆႉသေ ၵူၼ်းမိူင်းၼႂ်းပိုၼ်ႉတီႈၵေႃႉၼိုင်ႈ လၢတ်ႈၼႄဝႃႈ- ဝၢၼ်ႈၶူဝ်ဢုင်ၼႆႉ မီးလင်ႁိူၼ်း 21-လင်၊ ႁူဝ်ၵူၼ်းမီးမွၵ်ႈ 50-ပၢႆ၊ ပဵၼ်ဝၢၼ်ႈဢွၼ်ႇၵူၺ်း၊ တေႁဵတ်းႁိုဝ် ၸၢင်ႈႁႃငိုၼ်း သိပ်းႁႃႈသႅၼ်ၵႂႃႇပၼ်ၶဝ်လႆႈၶႃႈၼႃႇ၊ ပေႉၵိၼ်ၵၼ်တႄႉ လူလၢႆၵၼ်တႄႉယဝ်ႉ၊ ၸိူင်ႉၼႆ ႁဵတ်းႁႂ်ႈၵူၼ်းဝၢၼ်ႈႁဝ်း ပဵၼ်ဢၼ်ႁူဝ်ၶႆႈသေ ၶႂ်ႈၸႂ်ယၢပ်ႇတေႉတေႉၶႃႈ ၼႆယဝ်ႉ။\nၸၢႆးတူဝ်းၼႆႉ မိူဝ်ႈဢွၼ်တၢင်း ယၢမ်ႈပဵၼ်ၽူႈၶဝ်ႈၸုမ်း တပ်ႉသိုၵ်းၸိုင်ႈတႆး SSPP/SSA မႃးသေ ယွၼ်ႉလူၺ်ႈတီႈႁိူၼ်း မီးမႄႈၵေႃႉလဵဝ်သေ ဢမ်ႇမီးၵူၼ်းႁဵတ်းၵၢၼ် လႄႈ မၼ်းၸၢႆးလႆႈဢဝ်ၶႂၢင်ႉ လိုဝ်ႈၵၢၼ်သေ ပွၵ်ႈမိူဝ်းႁႃလဵင်ႉမႄႈ တီႈႁိူၼ်း ၼႆယဝ်ႉ။\nၼႂ်းဝူင်ႈဝၢင်ႈ လိူၼ်-March ၼႆႉ ယွၼ်ႉလူၺ်ႈ ၸုမ်းသိုၵ်းပလွင်ႈ TNLA မီးလွင်ႈတဵၵ်းတဵင် ၶၢၼ်းၵဵပ်းသိုၵ်း တီႈၼိူဝ်ၵူၼ်းမိူင်း ၼႂ်းဢိူင်ႇတေႃႉသၢင်ႇ လႄႈ ၵူၼ်းဝၢၼ်ႈၸိူဝ်းယူႇၸွမ်းသၼ်လွႆ ၵျွၵ်ႉမႄး လၢႆလၢႆတီႈသေ ႁဵတ်းႁႂ်ႈၵူၼ်းမိူင်းၼၵ်းၸႂ် ယၢမ်းၵၢင်ၶိုၼ်း ဢမ်ႇႁႂ်ႈယူႇႁိူၼ်း၊ မိူၼ်ၼင်ႇဝၢၼ်ႈၵွင်းဝွင်း၊ တွင်ပူဝ်ႉလူဝ်ႉ၊ တေႃႉသၢင်ႇ၊ ပၢင်မၢၵ်ႇမိုဝ်း၊ ၸၢင်ႉႁိူၼ်းၸိူဝ်းၼႆႉ ယွၼ်ႉလူၺ်ႈ TNLA ၶၢၼ်းၵူၼ်းတႃႇႁဵတ်းသိုၵ်း ၼိုင်ႈဝၢၼ်ႈလႂ် 3-ၵေႃႉ တေႃႇ 5-ၵေႃႉ ၼႆလႄႈ ႁဵတ်းႁႂ်ႈၵူၼ်းၸၢႆး ဢမ်ႇႁတ်းယူႇၼႂ်းဝၢၼ်ႈသေ ဢွၼ်ၵၼ်ပၢႆႈၶဝ်ႈၼႂ်းဝဵင်း ၵျွၵ်ႉမႄး တင်းၼမ်။\nတႆးလွတ်ႈလႅဝ်း\nprimi sui motori con e-max"
  },
  {
    "title": "RCSS/SSA တိၺွပ်းလႆႈ ၵူၼ်းတေႃႉယႃႈ လႄႈ ယႃႈမႃႉ WY သွင်မိုၼ်ႇမဵတ်ႉပၢႆ",
    "content": "ၽူႈမီးပုၼ်ႈၽွၼ်း ၸဝ်ႈၼႃႈတီႈဢုပ်ႉပိူင်ႇ ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) ၸႄႈဝဵင်းသီႇသႅင်ႇ တိၺွပ်းလႆႈ ၵူၼ်းတေႃႉယႃႈ 1-ၵေႃႉ လႄႈ ယႃႈမႃႉ မိၵ်ႉ WY 26,200-မဵတ်ႉ ဢိၵ်ႇၶူဝ်းၶွင်ၸႂ်ႉတိုဝ်း ၵမ်ႈၽွင်ႈ ဢၼ်တေဢဝ်ၶၢမ်ႈ ၼမ်ႉပွၼ်၊ လႄႈႁူႉပႃးၸိုဝ်ႈ တီႈယူႇ ၸဝ်ႈၵႃႉယႃႉ။\n\nယႃႈမႃႉ မိၵ်ႉ WY 26,200-မဵတ်ႉ ၼႆႉ ၸၢႆးဢုင်ႇ ဢႃႇယု 30-ပီႊ (ပေႃႈ/မႄႈၸိုဝ်ႈ လုင်းသႃႇၽိဝ်ႇ + ပႃႈထူၺ်း၊ ၸၢဝ်းၶိူဝ်းပဢူဝ်းလေႃးတႆး၊ တီႈယူႇဝၢၼ်ႈၼႃးၶႆႉ ဢိူင်ႇၼႃးၶႆႉ ၸႄႈဝဵင်းသီႇသႅင်ႇ) လုၵ်ႉတီႈလွႆလႅမ် ၵိၼ်ၸၢင်ႈဢဝ်မႃးတီႈ ၸၢႆးထုၼ်းၸိင်ႇ (တီႈယူႇ ဝၢၼ်ႈသွင်ႇပွင်ႉလွင်ႉ ဝဵင်းပၢင်လွင်း၊ ၸၢဝ်းၶိူဝ်းပဢူဝ်း) တႃႇတေဝႄႈၸဝ်ႈၼႃႈတီႈ RCSS/SSA သေ လၵ်ႉဢဝ်ၶၢမ်ႈပူၼ်ႉၵႂႃႇ ၼမ်ႉပွၼ် ၵႂႃႇတၢင်းသီႇသႅင်ႇ ၼႆယဝ်ႉ။\nယႃႈမႃႉၼၼ်ႉ တၼ်းဢဝ်ၶၢမ်ႈပူၼ်ႉ ၼမ်ႉပွၼ်မႃးယဝ်ႉသေတႃႉ ၵူၺ်းၵႃႈ ဢမ်ႇတၼ်းလႆႈဢဝ်ၵႂႃႇပၼ်ထိုင် ၼႂ်းမိုဝ်း ၸၢႆးထုၼ်းၸိင်ႇသေ ထုၵ်ႇၺႃး ၸဝ်ႈၼႃႈတီႈ RCSS/SSA လမ်းတိၺွပ်းလႆႈတီႈ ႁိမ်းၽင်ႇၼမ်ႉပွၼ် ၼႂ်းဝၢၼ်ႈတိုဝ်ႉ ဢိူင်ႇၼႃးၶႆႉ  ၸႄႈဝဵင်းသီႇသႅင်ႇ တင်းၵူၼ်း တင်းယႃႈ ၼႂ်းဝၼ်းထီႉ 15 March 2017 ယၢမ်းၵၢင်ၼႂ်မွၵ်ႈ 10:00-မူင်း ၼၼ်ႉယူႇယဝ်ႉ။\n\nယႃႈၼႆႉ ၸၢႆးထုၼ်းၸိင်ႇ (ၸဝ်ႈၶွင်ယႃႈ) ဢဝ်ၵႂႃႇပၼ် တီႈၼႂ်းမိုဝ်း ၸၢႆးဢုင်ႇ (ၵိၼ်ၸၢင်ႈတေႃႉယႃႈ) တီႈၽၢႆႇတၢင်းတူၵ်း ဝၢၼ်ႈမူးသိူဝ်း ဢိူင်ႇၼွင်လႅင် ဝဵင်းလွႆလႅမ်သေ ႁႂ်ႈဢဝ်ၶၢမ်ႈၼမ်ႉပွၼ် ဝႄႈၸဝ်ႈၼႃႈတီႈ RCSS/SSA ယဝ်ႉ ႁႂ်ႈၵႂႃႇသူင်ႇပၼ်ၶိုၼ်း ၸၢႆးထုၼ်းၸိင်ႇ တီႈၽၢႆႇတူၵ်း ဝၢၼ်ႈတိုဝ်ႉ ဝႃႈၼႆ။\nၸွမ်းၼင်ႇ ၸၢႆးဢုင်ႇလၢတ်ႈၼႄတႄႉဝႃႈ ပေႃးဢဝ်ၶၢမ်ႈပူၼ်ႉ ၼမ်ႉပွၼ်ယဝ်ႉ ၸၢႆးထုၼ်းၸိင်ႇ တေပႂ်ႉႁပ်ႉ တီႈၽၢႆႇတူၵ်း ဝၢၼ်ႈတိုဝ်ႉ၊ လွင်ႈၵႃႈၸၢင်ႈတႄႉ ပေႃးၶူဝ်းၽႅဝ်ၼႂ်းမိုဝ်းယဝ်ႉ ၸင်ႇၸၢႆႇပၼ် ဝႃႈၼႆ။\nၸၢႆးထုၼ်းၸိင်ႇ ၵေႃႉပဵၼ် ၸဝ်ႈၶၢႆယႃႈ ၼႆႉတႄႉ ၽၢႆႇၸဝ်ႈၼႃႈတီႈ ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) တေသိုပ်ႇၶတ်းၸႂ်ၸွမ်းႁႃၵႂႃႇ ၼႆယဝ်ႉ။\n\nမိူဝ်ႈဝၼ်းထီႉ 06 February 2017 ပူၼ်ႉမႃးၼၼ်ႉၵေႃႈ ၸဝ်ႈၼႃႈတီႈ ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) တီႉၺွပ်းလႆႈ ၵူၼ်းၵႃႉၶၢႆယႃႈ 1-ၵေႃႉ လႄႈ ယႃႈမႃႉ မိၵ်ႉ WY 76-မဵတ်ႉ ဢိင်ႇလူတ်ႉၶိူင်ႈ 1-လမ်း တီႈႁိမ်းဝၢၼ်ႈတိုဝ်ႉ ဢိူင်ႇၼႃးၶႆႉ ဝဵင်းသီႇသႅင်ႇမိူၼ်ၵၼ်။\nၼႂ်းလိူၼ်-March ဝၼ်းထီႉ-09 ပူၼ်ႉမႃးၼၼ်ႉၵေႃႈ RCSS/SSA တိၺွပ်းလႆႈ ၵူၼ်ႉၵႃႉၶၢႆယႃႈ 2-ၵေႃႉ (ယူႇဝဵင်းသီႇသႅင်ႇ ၼိုင်ႈၵေႃႉ၊ ဝဵင်းတႃႉလူင်း ၼိုင်ႈၵေႃႉ)၊ ယႃႈမႃႉ မိၵ်ႈ WY 1,000-မဵတ်ႉ၊ ယႃႈလမ် 20-ၵျၢပ်ႈ၊ လူတ်ႈၶိူင်ႈ 1-လမ်း လႄႈၶူဝ်းၶွင်ၵမ်ႈၽွင်ႈ တီႈၼႂ်းၼႂ်းၵႄႈၵၢင် ဢိူင်ႇဝၢၼ်ႈႁႅင်ႈ-ပဵင်းၸႂ် ၸႄႈဝဵင်းၼမ်ႉၸၢင် ၼင်ႇၵဝ်ႇ။"
  },
  {
    "title": "တပ်ႉသိုၵ်းၸိုင်ႈတႆး တီႉၺွပ်းလႆႈၵူၼ်းၵႃႉၶၢႆယႃႈမဝ်းၵမ်",
    "content": "တပ်ႉသိုၵ်းၸိုင်ႈတႆး RCSS/SSA လူင်းၵူတ်ႇထတ်းၼႂ်းၼႃႈတီႈ တူင်ႉၼိုင်သေ တီႉၺွပ်းလႆႈ ၵူၼ်းၵႃႉၶၢႆ ယႃႈမဝ်းၵမ် 2 ၵေႃႉ တီႈၼႂ်းၵႄႈၵၢင် ဢိူင်ႇဝၢၼ်ႈႁႅင်ႈ လႄႈ ဢိူင်ႇပဵင်းၸႂ် ၸႄႈဝဵင်းၼမ်ႉၸၢင် ၸိုင်ႈတႆးပွတ်းၸၢၼ်း။\n\nသိုပ်ႇလူ"
  },
  {
    "title": "ပၢင်ပွႆးပိုတ်ႇသဵၼ်ႈတၢင်းမႂ်ႇ တီႈၸႄႈဝဵင်းမၢၼ်ႈၸေႊ ၸိုင်ႈမိူင်းၶၢင်",
    "content": "ပီႈၼွင်ႉတႆးဝၢၼ်ႈၵွင်း ဢိူင်ႇလွႆၸႄႈ  ၸႄႈဝဵင်းမၢၼ်ႈၸႄႈ  ၸႄႈမိူင်းၶၢင် ႁူမ်ႈၵၼ်သိူဝ်ႇသဵၼ်ႈတၢင်း ၶဝ်ႈဝၢၼ်ႈ ယဝ်ႉတူဝ်ႈသေ ၸတ်းႁဵတ်းပၢင်ပွႆး ပိုတ်ႇသဵင်ႈတၢင်းမႂ်ႇ မီးၽူႈၶဝ်ႈႁူမ်ႈမွၵ်ႈ 100 ။"
  },
  {
    "title": "ပၢင်ပွႆးလွတ်ႈႁေႃးပထၢၼ်းလႄႈ ထၢပ်ႈၵၢမ်ႇၸႃႇတႃႇ ၽူႈယႂ်ႇၵူၼ်းလူင် RCSS/SSA",
    "content": "ၶွင်ႇသီႇဢဝ်ၶိုၼ်းၸိုင်ႈတႆး / တပ်ႉသိုၵ်းၸိုင်ႈတႆး (RCSS/SSA) ၸတ်းႁဵတ်းပၢင်ပွႆး လွတ်ႈႁေႃးပထၢၼ်း လႄႈ ထၢပ်ႈၵၢမ်ႇၸႃႇတႃႇ ႁူဝ်ပဝ်ႈလူင် RCSS/SSA ၸွမ်သိုၵ်း ယွတ်ႈသိုၵ်း ၊ ၵႅမ်ႁူဝ်ပဝ်ႈ 1 RCSS/SSA ၸွမ်ႁၢၼ် ၸၢႆးယီႈ လႄႈ ၵႅမ်ႁူဝ်ပဝ်ႈ 2 RCSS/SSA ၸဝ်ႈသိုၵ်းလူင် ၶိူဝ်းငိုၼ်း တီႈပၢင်ႁူမ်ႈ ၶုၼ်သၢင်ႇတူၼ်ႈႁုင်း ငဝ်ႈၸိုင်ႈလွႆတႆးလႅင်း။"
  },
  {
    "title": "မၢၵ်ႇလူင်တူၵ်းတႅၵ်ႇသႂ်ႇ ၼိူဝ်လင်ၶႃးႁိူၼ်းၵူၼ်းမိူင်းၵူတ်ႉၶၢႆ မီးၵူၼ်းတၢႆ-2 မၢတ်ႇ-3",
    "content": "သိုၵ်းမၢၼ်ႈလႄႈ ပလွင်ႈ TNLA ပဵၼ်ပၢင်တိုၵ်းၵၼ် ၼႂ်းပိုၼ်ႉတီႈၵူတ်ႉၶၢႆ မိူင်းတႆးပွတ်းႁွင်ႇ လၢႆလၢႆတီႈသေ မၢၵ်ႇလူင် တူၵ်းတႅၵ်ႇသႂ်ႇ ၼိူဝ်လင်ၶႃးႁိူၼ်းၵူၼ်းမိူင်း တိူဝ်ႉၺႃးၵူၼ်းဝၢၼ်ႈ သွင်မႄႈလုၵ်ႈ တၢႆထင်တီႈ လႄႈ မီးၵူၼ်းမၢတ်ႇၸဵပ်း 3-ၵေႃႉ၊ ဝူဝ်းတၢႆ 10-တူဝ် ၼႆယဝ်ႉ။"
  },
  {
    "title": "လူင်ပွင်ၸိုင်ႈမိူင်းၶႄႇ ႁွင်ႉဢုပ်ႇ ၸုမ်းသိုၵ်း “ဝ” လႄႈ ၸုမ်းဢူၺ်းလီပွတ်းႁွင်ႇ 4-ၸုမ်း",
    "content": "တူဝ်တႅၼ်းၶိုၵ်ႉတွၼ်း ၸိုင်ႈမိူင်းၶႄႇ မိတ်ႉသ်တႃႇ သုၼ်ႊၵေႃႇသျၢၼ် (Mr. Sun Guoxiang) ၽိတ်ႈႁွင်ႉ တပ်ႉသိုၵ်းမိူင်းဝၽွမ်ႉႁူမ်ႈ (UWSA) လႄႈ ၸုမ်းဢူၺ်းလီပွတ်းႁွင်ႇ (ၸုမ်းၶၢင် KIA, ၵူဝ်းၵၢင်ႉ MNDAA, ပလွင်ႈ TNLA, ရၶႅင်ႇ AA) 4-ၸုမ်း ဢၼ်တိုၵ်ႉပဵၼ်ပၢင်တိုၵ်းတင်း သိုၵ်းမၢၼ်ႈသေ ႁူပ်ႉထူပ်း ဢုပ်ႇဢူဝ်းၵၼ် တီႈ World Trade Center ၼႂ်းဝဵင်းၶွၼ်းမိင် (Kumming) မိူင်းၶႄႇ ၼႆယဝ်ႉ။"
  },
  {
    "title": "RCSS/SSA တိလႆႈၵူၼ်းလႄႈ ယႃႈမႃႉသွင်မိုၼ်ႇပႅတ်ႇႁဵင်မဵတ်ႉပၢႆ တီႈလွႆလႅမ်",
    "content": "ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) တိၺွပ်းလႆႈ ၵူၼ်းတေႃႉသူင်ႇယႃႈ လႄႈ ယႃႈမႃႉ မိၵ်ႉ(WY) 28,667-မဵတ်ႉသေ ဢဝ်တၢင်းၽိတ်းဝႆႉ ၸွမ်းၼင်ႇ ပၵ်းပိူင် ယႃႈမဝ်းၵမ် ၶွင်ႇသီႇဢဝ်ၶိုၼ်းၸိုင်ႈတႆးမီး ၼႆယဝ်ႉ။"
  },
  {
    "title": "RCSS/SSA ၸတ်းပၢင်လူင်းၵၢၼ်သွၼ် ၶွမ်း လႄႈ ပူၵ်းပွင်ၼမ်ႉၵတ်ႉ ၵူၼ်းၼုမ်ႇ တီႈမိူင်းပၼ်ႇ",
    "content": "ပၢင်သွၼ်ငဝ်ႈၶၢမ်ႇပိုၼ်ႉ ၵၢၼ်သွၼ်ၶွမ်း လႄႈ ပူၵ်းပွင်ၼမ်ႉၵတ်ႉ ၵူၼ်းၼုမ်ႇ ဢၼ်ၶွင်ႇသီႇဢဝ်ၶိုၼ်း/ တပ်ႉသိုၵ်းၸိုင်ႈတႆး (RCSS/SSA) ဢွၼ်ႁူဝ်ပိုတ်ႇၽုၺ်ႇ တီႈဝတ်ႉမူၺ်ႇတေႃႇ ဝဵင်းမိူင်းပၼ်ႇၼၼ်ႉ ပဵၼ်ဢၼ် ၶွတ်ႇယွတ်ႈ ယဝ်ႉတူဝ်ႈသေ လႆႈၸတ်းႁဵတ်း ပၢင်လူင်းၵၢၼ်သွၼ် ၵႂႃႇယဝ်ႉ ဝႃႈၼႆ။"
  },
  {
    "title": "ၶၢဝ်ႇလၢၵ်ႇလၢႆးဝၼ်းမိူဝ်ႈၼႆႉ",
    "content": "မိူဝ်ႈၼႆႉဝၼ်းထီႉ 25 March 2017 တပ်ႉသိုၵ်းလူင်ပွင်ၸိုင်ႈမၢၼ်ႈ ဢဝ်ႁႅင်းသိုၵ်း 4-တပ်ႉၵွင် ၶိုၼ်ႈလေႃႇတိုၵ်း တပ်ႉသိုၵ်းၸိုင်ႈတႆး (RCSS/SSA) တီႈဝၢၼ်ႈယၢဝ်ႇ ဢိူင်ႇတႃႈၶႅၵ်း ၸႄႈဝဵင်းမိူင်းပဵင်း ႁိုင် 2-ၸူဝ်ႈမူင်းပၢႆ၊ တေႃႇမိူဝ်ႈလဵဝ် သိုၵ်းမၢၼ်ႈတိုၵ်ႉသိုပ်ႇ ထႅမ်ႁႅင်းသိုၵ်းထႅင်ႈ တင်းၼမ် ၼႆယဝ်ႉ။"
  },
  {
    "title": "ၶၢဝ်ႇဢၼ်ပူၼ်ႉမႃး",
    "content": "မိူင်းၶႄႇ ဢွၵ်ႇၶေႃႈပူင် ၸိသင်ႇႁႂ်ႈၵူၼ်းမိူင်းမျၢၼ်ႇမႃႇ ၸိူဝ်းယူႇၼႂ်းလိၼ်ၶႄႇ ဢၢပ်ႈဝၢင်းၵွင်ႈၵၢင်ႇ\n\nCreated on 24 March 2017\nWritten by တႆးလွတ်ႈလႅဝ်း\n\nလူင်ပွင်ၸိုင်ႈ ၽူႈမီးဢၢမ်းၼၢတ်ႈ ၼႂ်းပိုၼ်ႉတီႈ ၸႄႈမိူင်းယူႇၼၢၼ်ႇ ၸိုင်ႈမိူင်းၶႄႇ ဢၼ်ယူႇတိတ်းၸမ် ႁိမ်းလႅၼ်လိၼ် မိူင်းႁူမ်ႈတုမ်မျၢၼ်ႇမႃႇ လႆႈဢွၵ်ႇၶေႃႈပူင် ၸိသင်ႇဝႃႈ သင်မီးၵူၼ်းမိူင်းႁူမ်ႈတုမ်မျၢၼ်ႇမႃႇ ယိပ်းတိုဝ်းၵွင်ႈၵၢင်ႇသေ ယူႇၼႂ်းလိၼ် ၶဝ်ၸိုင် ႁႂ်ႈလႆႈဢၢပ်ႈဝၢင်းၵွင်ႈၵၢင်ႇၼၼ်ႉ ၼႆယဝ်ႉ။\n\nသိုပ်ႇလူ\n\nပႃႇတီႇမိူင်းမွၼ်းမႂ်ႇ (NMSP) တေလူင်းလၢႆးမိုဝ်း NCA\n\nCreated on 23 March 2017\nWritten by တႆးလွတ်ႈလႅဝ်း\n\nပႃႇတီႇမိူင်းမွၼ်းမႂ်ႇ (NMSP) ဢဝ်ၶေႃႈဝႆႉဝၢင်းၵၢင်ၸႂ် ၸိူဝ်းပဵၼ်ၽူႈၼမ်း ပႃႇတီႇၵၢၼ်မိူင်းမွၼ်းၶဝ် လႄႈ ၸုမ်းတူင်ႇဝူင်းၵူၼ်းမိူင်းမွၼ်း ၶဝ်သေယဝ်ႉ လႆႈတႅပ်းတတ်း တေလူင်းလၢႆးမိုဝ်း လိၵ်ႈႁူမ်ႈမၢႆ ၵၢၼ်ၵိုတ်းယိုတ်း လွင်ႈတိုၵ်းယိုဝ်း ၸိုင်ႈမိူင်းပတ်းပိုၼ်ႉ (NCA) ၵႂႃႇၼႆယဝ်ႉ။\nသိုပ်ႇလူ\n\nMore Articles…\n\nၵူၼ်းမိူင်းထုင်ႉသၢပ်ႇမႄႈၼမ်ႉတူႈ 400-ပၢႆ တုၵ်းယွၼ်းႁႂ်ႈၵိုတ်းၵၢၼ်သၢင်ႈၽၢႆ ၼိူဝ်မႄႈၼမ်ႉတူႈ ၼႂ်းၸိုင်ႈတႆးပွတ်းႁွင်ႇ – ၸုမ်းတူင်ႉၼိုင် ပိူဝ်ႈတႃႇမႄႈၼမ်ႉမိူင်းတႆး\nႁုၼ်ႇႁၢင်ႈ ၸွမ်သိုၵ်း ဢွင်ႇသၢၼ်း တီႈတိူင်းဢီႇရႃႇဝတီႇ ထုၵ်ႇယႃႉလႅဝ်\nသိုၵ်းမၢၼ်ႈ လႄႈ ပီႇတုၸိတ်ႉ ႁူမ်ႈၵၼ်သွၵ်ႈတဝ်ဢဝ်လၢႆၶူဝ်းႁိူၼ်း ၵူၼ်းမိူင်းပဵင်း\nၸဝ်ႈဝုၼ်းၸုမ်ႉ တေယေႃးတူဝ် ၵႂႃႇတၢင်ႇၸွင်ႈၸွမ်သႅင်ၵွင်းမူးထၢတ်ႈ တီႈၵွင်းမုင်ႈမိူင်း\nၸွမ်ၸိုင်ႈမိူင်းၽိလိပ်ႉပိၼ် ႁူပ်ႉထူပ်းၽူႈၼမ်း မိူင်းႁူမ်ႈတုမ်မျၢၼ်ႇမႃႇ"
  },
  {
    "title": "guitar",
    "content": "The standard chunk of Lorem Ipsum used since the 1500s is reproduced below for those interested. Sections 1.10.32 and 1.10.33 from “de Finibus Bonorum et Malorum” by Cicero are also reproduced in their exact original form, accompanied by English versions from the 1914 translation by H. Rackham."
  },
  {
    "title": "Sai Tai",
    "content": "The standard chunk of Lorem Ipsum used since the 1500s is reproduced below for those interested. Sections 1.10.32 and 1.10.33 from “de Finibus Bonorum et Malorum” by Cicero are also reproduced in their exact original form, accompanied by English versions from the 1914 translation by H. Rackham."
  }
]